text:
Mpakaniye Mugarura Ferdinand, ni umusaza w’imyaka 70 utuye i Gokondo mu mujyi wa Kigali. N’ubwo akuze kandi akaba atishoboye, afitiye urukundo rudasanzwe umwuzukuru we wavukanye uburwayi, umukobwa we wamubyariye mu rugo akaba yaramumutanye akigendera.
Ubwo ikinyamakuru Ukwezi.com cyasangaga Mugarura Ferdinand ku bitaro byitwa Inkuru Nziza biherereye i Gikondo, yari kumwe n’umwuzukuru we Nziza Fredo w’imyaka 9 y’amavuko, amucunze mu kagare kagenewe abafite ubumuga. Nk’umukambwe ugeze mu za bukuru, bigaragara ko afite imbaraga nke ariko urukundo afitiye uyu mwuzukuru we rutuma abamubonye amarira azenga mu maso.
Mugarura Ferdinand, yatangarije Ukwezi.com ko umukobwa we yabyariye iwabo, akabyara umwana unaniwe cyane wamaze imyaka myinshi atabasha kurira, hanyuma umwana yagira imyaka 4 umukobwa akamusiga akajya kwibera muri Repubulika Iharanira Demokarasi ya Kongo.
Uyu mwana yavukanye ikibazo cy’ubumuga bw’ingingo, atabasha kwicara cyangwa guhagarara. N’ubu ntarabasha kwicara neza, ariko bigenda byoroha uko abaganga bamukurikirana. Gusa ubu ntavuga, ariko abasha byibuze kwicara mu kagare k’abafite ubumuga, mu gihe mbere bitakundaga.
Mugarura Ferdinand avuga ko nta kazi agira, akaba atishoboye kandi adafite undi wamufasha kwita kuri uyu mwuzukuru we. Agomba kujyana umwana kwa muganga kabiri mu cyumweru, kandi aho amuvuriza ku bitaro Inkuru Nziza, ni ibitaro byigenga bidashobora kumuvurira kuri mituweri.
Amafaranga acibwa n’ibitaro, kuyabona ni ikibazo gikomeye kuko no kubona icyo kurya mu rugo biba bitoroshye, ariko ajya agobokwa n’abagiraneza rimwe na rimwe, barimo n’ubuyobozi bw’ibi bitaro byabonye atishoboye, bukareba n’urukundo afitiye umwuzukuru we bukamuha akagare k’abafite ubumuga azajya amutwaramo.
Uyu musaza, avuga ko aho bigeze yumva bimukomereye cyane, kuburyo yumva kubona amafaranga yo gukomeza kwita kuri uyu mwana amuvuza anamugaburira bimukomereye cyane, agasaba abagiraneza bafite umutima w’impuhwe kumugoboka. Uramutse ushaka kugira inkunga utera uyu musaza, wamuhamagara kuri telefone: 0783704097.
GUSANGIZA ABANDI IYI NKURU, NI UBUFASHA BWO KUMUKORERA UBUVUGIZI


c: text/html

text:
Itorero Méthodiste Libre mu Rwanda ryagabiye inka abapasiteri 21 bageze mu zabukuru, mu rwego rwo kubafasha kugira amasaziro meza.
Ubuyobozi bw’iri torero bwemeza ko ari ubwa mbere gahunda nk’iyi ibaye mu myaka hafi 75 rimaze rigeze mu Rwanda.
Umwanzuro wo kugabira inka aba bapasiteri wafatiwe mu nama ya conference ya Kinyaga, yabereye muri aka karere, aho abapasiteri 20 kuri 21 bageze mu zabukuru mu Rwanda hose bagomba guhabwa izi nka bari bahari.
Bamwe muri bo baganiriye n’Imvaho Nshya bakaba barishimiye cyane iki cyemezo kije kibaha icyubahiro bagenzi babo bababanjirije batahawe.
Umwepisikopi w’iri torero akaba n’umuyobozi waryo mu Rwanda no muri Uganda, Musenyeri Samuel Kayinamura yavuze ko iki cyemezo gifashwe muri iriya nama yamaze iminsi 3, kikaba ari ikintu kitari cyarigeze gikorwa muri iri torero.
Yagize ati “Hano habaye ikintu tutigeze dukora ahandi, aho twahuje abapasiteri bageze mu kiruhuko cy’izabukuru bo mu Rwanda hose, tubazana hano mu karere ka Rusizi tubakorera umwiherero, tuganira na bo, tuganira amateka y’iri torero, cyane cyane ko tunitegura Yubile y’imyaka 75 rimaze rigeze mu Rwanda. Bariya bakaba ari bo bazajya baduha amateka yaryo, tukaba twafashe gahunda yo kujya dusajisha neza uwakoreye itorero tumugabira, buri mupasiteri ugiye mu kiruhuko cy’izabukuru akazajya ahabwa inka, duhereye kuri bariya 21 bari basanzwe bari mu kiruhuko cy’izabukuru.”
Avuga ko iri ari ishimwe rikomye ry’imirimo baba barakoze iriya myaka yose, kandi ko umuntu witangiye abandi mu myaka ingana kuriya aba adakwiye gusaza nabi, cyangwa ngo asaze atanywa amata kandi aba yarigomwe ibyagombaga kumuha ayo mata, akitangira bagenzi be akabateza imbere mu buryo bw’umwuka n’ubw’umubiri.
Yagize ati “Ubu ni uburyo bwiza bwo kugira ngo tububahishe n’abazaza nyuma bazabone ko abababanjirije batasuzuguwe mu murimo bakoreye Imana, kandi natwe twiyubahishe, kuko natwe tugenda dusatira icyo gihe, natwe abo tuzaba dusize inyuma bazadufate neza.”
Pasiteri Sibomana Jean wo mu murenge wa Nyabitekeri ufite imyaka 68 ariko we utari muri bariya 21 akazayihabwa ubutaha, yavuze ko iki ari ikintu gishimishije cyane kuko buri wese ugeze muri kiriya kigero yahageraga ahangayikishijwe n’imisazire ye, mu gihe aba yarigomwe igihe cye cyo gushaka amasaziro akitangira umurimo w’Imana.
Yagize ati “Ibi ni ibishya tubonye bitigeze bibaho mu itorero ryacu, biratunejeje cyane kuko bizadufasha gusaza tunywa amata, abana bacu batandaraye, tubona mituweli, mbese tudasabiriza kandi twarakoreye Imana n’itorero.”
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.

robotstxt: allowed

filter: keep


text:
Umushumba wa Kiliziya Gaturika Papa Francis, mu ntangiriro z’uku kwezi k’Ukuboza yagaragaje ko niba hatagize igikorwa intambara zugarije isi zihagarare ko umunsi mukuru wa Noheri ushobora kuba ari bwo bwa nyuma wizihijwe mu mateka.
Mu ijambo rikakaye, Papa Francis yavuze ko ukutabana neza kw’ibihugu byo ku isi byerekana ko dusatira umusozo wayo, ko kandi umwaka utaha bishoboka ko isi yaba yarasibanganye.
Papa Francis wigeze gutangaza ko hazabaho intambara ya gatatu y’isi, mu gitambo cya misa yaturiye muri Kiriziya ya Casa Santa Maria muri uku kwezi yerekanye ko Noheri y’uyu mwaka igereranywa nk’idashishikaje, mu gihe abantu benshi bari mu bibazo by’intambara z’urudaca hirya no hino ku isi.
Yagize ati “ turi kwegera umunsi mukuru wa Noheri, hazaba umucyo, hazaba iminsi mikuru itandukanye, ibirugu, ibintu byose bizaba byateguwe neza ariko isi izakomeza kuba mu ntambara”.
Ikinyamakuru Hopefornigeriaonline kivuga ko Papa Francis yabwiye imbaga y’abantu bari bateraniye aho ko mu gihe isi ifite inzara ,inkongi z’imiriro, ubona ko igana habi, bikatwereka ko kwizihiza iyi noheri y’uyu mwaka ku bazashobora
kuyizihiza, ishobora kuba ari iya nyuma mu gihe inzira y’amahoro idaharaniwe.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugira ngo umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Sophie Nyirabakwiye
32,865 total views, 1 views today


text:
Mwirinde ab’iki gihe biyobagiza
Ibyakozwe n’intumwa 2:40 “Nuko akomeza kubahamiriza n’andi magambo menshi, arabahugura ati”Mwikize ab’iki gihe biyobagiza.”
Yesu ashimwe, nejejewe no gusangira namwe iri Jambo rivuga ngo ‘’MWIRINDE AB’IKI GIHE BIYOBAGIZA’’.
Nejejwe nuko Imana ikomeje gukiza imitima y’abantu kuko umugambi wayo ari uko Ijambo ryayo rigera ku bantu bose, kuko icyatumye umwana w’Imana yerekanwa ni ukugirango amareho imirimo yose y’umwijima. Ntabwo duterwa ubwoba n’iminsi mibi tugezemo, igiteye ubwoba n’izihe mbaraga abantu bafite binjiranye muri ibyo bihe?
Kuko iminsi igoye kandi iruhije ntakizayibuza kuza, bakristo bene data mufite ,dufite mbaraga ki zizadushoboza gutambuka ibyo bihe tudatsikiye cyangwa ngo dusubire inyuma?
Abantu benshi bamenye ukuri ariko ntabwo bashaka guhamya ukuri kwabyo. Nibyo usanga hari imbyino abantu bakuye mutubari, mu tubyiniriro n’abandi hantu hatari heza bakabizana munzu y’Imana, bakanga guhamya ukuri, bakanga kurekura ari cyo gituma benshi babaye inkomyi ku butumwa bwiza. Mu minsi y’imperuka hazabaho ibihe birushya, kuko abantu bazaba bikunda badakunda n’ababo, birarira, ibyigenge, abibone………….., bera ariko bahakana imbaza zo kwera.
Reba imyambarire y’abarokore bo muri iki gihe, akenshi uzasanga nta hantu na hato itandukaniye n’iyabantu bakora uburaya cyangwa bambara kugira ngo bakurure imitima ya benshi.
Mwikize ab’iki gihe biyobagiza. Hiyobagiza umuntu wamenye ukuri. Umuntu utaravirwa n’umucyo ntacyo yakwiyobagiza kuko imbere ye byose abibona ari bimwe, keretse iyo aviriwe n’umucyo nibwo amenya gutandukanya ikibi n’icyiza.
Bene data, ukuri kurahari kandi nawe urakuzi, kuki wiyobagiza. Abantu barimo bararenga ukuri kandi ukuri bakuzi, mureke kwiyobagiza kuko ukuri ni ukuri. Ukora ibyaha wese ni umugome kandi kuko icyaha ari ubugome. Bibiliya iravuga ngo igihe kirageza kandi kirasohoye ngo abasenga Data bamusenge mu mwuka no mu kuri kuko abameze batyo nibo ashaka ko bamusenga. Imana ishimwe!
Imana ibahe umugisha kandi rwose ishoboze ab’itorero guhagarara bashikamye batiyobagiza cyangwa se ngo batishyushanya n’ab’iki gihe ahubwo rwose duhinduke dufite imitima mishya (Abaroma 12:2-3).
Ev. NDAGIJIMANA Donath


text:
Nyamagabe: Abahagarariye inama y’igihugu y’urubyiruko ku mirenge basinyanye imihigo n’ab’akarere.
Kuri uyu wa mbere tariki ya 10/12/2012, abahuzabikorwa b’inama y’igihugu y’urubyiruko ku rwego rw’imirenge yose igize akarere ka Nyamagabe basinyanye imihigo n’umuhuzabikorwa w’inama y’igihugu y’urubyiruko ku rwego rw’akarere, nawe akaba aherutse gusinyana imihigo na minisiteri y’urubyiruko n’ikoranabuhanga mu isakazabumenyi.
Iyi mihigo yashyizweho umukono ku nzego zombi igamije iterambere ry’abanyarwanda muri rusange by’umwihariko urubyiruko, harimo gushinga nibura koperative imwe y’urubyiruko yujuje ibyangombwa muri buri kagari, kuremera umwe mu rubyiruko utishoboye ariko ufite ubushake bwo gukora muri buri mudugudu, iyi mihigo yombi ikaba iri muri gahunda ya minisiteri ifite urubyiruko mu nshingano yiswe “agaciro kanjyeâ€.
Harimo kandi kuzubaka uruganda rutunganya imitobe yo mu bitoki n’inanasi mu murenge wa Musange mu rwego rwo kubyongerera agaciro, guhugura urubyiruko ku kazi kanoze, gufasha koperative z’urubyiruko kubona ibyangombwa, gukurikirana no gusubiza mu buzima busanzwe urubyiruko rwavuye Iwawa, gutegura imishinga ibyara inyungu, gushyiraho komite z’ijisho ry’umuturanyi mu midugudu, gushyiraho amahuriro yo kurwanya Sida, gukurikirana ibikorwa by’itorero ryo ku rugerero, guhura nk’urubyiruko bakungurana ibitekerezo n’ibindi.
Agashya muri iyi mihigo yashyizweho umukono ni uko abagize inama y’igihugu y’urubyiruko bahize kuzakoresha imbuga nkoranyambaga nka Facebook mu rwego rwo guhura no kungurana ibitekerezo aho bazaba baherereye hose, ndetse bakaba baniyemeje ko abanyamuryango b’amakoperative yabo bazajya bagira icyo bizigamira buri kwezi maze nyuma y’igihe runaka bakazashaka icyo bakoresha ubwizigame bwabo cyabinjiriza inyungu.
Mugisha Philbert, umuyobozi w’akarere ka Nyamagabe akaba n’umuhuzabikorwa w’inama y’igihugu y’urubyiruko ku rwego rw’akarere yasabye urubyiruko kubyaza amahirwe rufite inyungu binyuze mu kigega BDF kibatangira ingwate maze bagafata imyenda mu mabanki bagakora bagatera imbere.
Urubyiruko kandi ngo rukwiye gukora ibikorwa biteza imbere igihugu bityo rukazishimira ibyo rwagezeho bikanarutera ishema.
Inama y’igihugu y’urubyiruko ngo ni umuyoboro mwiza wo kunyuzamo ibitekerezo n’ibyifuzo byarwo bityo rukaba rutagomba kuwupfusha ubusa nk’uko umuhuzabikorwa warwo mu karere yakomeje abivuga.


text:
Watermelon (Citrullus lanatus (Thunb.),ibarizwa mu muryango wibihingwa wa Cucurbitaceae) iki gihingwa bivugwa ko inkomoko yacyo yaba ibarizwa muri Afurika y’amajyepfo. Imbuto za watermelon nazo bazita watermelon.
Uru rubuto ruribwa rudatetse; kandi runavamo umutobe ukunzwe cyane dore ko uba ukungahaye kuri vitamine zitandukanye ndetse Watermelon yiganjemo isukari ifitiye umubiri akamaro.
Watermelon ni kimwe bihingwa kimeze nk’amadegede, kera k’uruyuzi. Aho rushobora kweraho ikidegede kimwe cyangwa kirenze kimwe. Kiribwa kidatetswe ndetse akaba ariho gitandukanira n’amadegede asanzwe ahubwo cyo cyengwamo umutobe ukunzwe cyane dore ko ukungahaye kuri vitamine zitandukanye n’amazi hatibagiwe n’isukari.
Mu kinyejana cya 19, umuhanga Alphonse de Candolle yakoze ubushakashatsi yemeza ko koko watermelon ikomoka muri Afurika aho yaribwaga n’abantu baturaniye amashyamba bafatwaga nkabakene ibi nabyo byatumaga bemeza ko watermelon ari ikimera cy’ishyamba .
Ikindi gihamya ko watermelon ikomoka muri afurika kandi ikaba ishobora kuba yarahingwaga mu kibaya cy’uruzi rwa Nili (Nile Valley) aho mukinyejana cya kabili mbere y’ivuka ryaYezu bagiye basanga ibisigazwa bya watermelon mu mirima urugero nko kubwami bwa 12 muri egiputa habonetse imbuto za watermelon mumva ya Farawo (Pharaoh Tutankhamun) . Watermelon kandi tuyisanga no mubyanditse byera Bibiliya aho bavugako abasogokoruza baba Isirayeli baziryaga igihe babaga bejeje igihe bari mubucakara muri Egiputa.
Amoko ya watermelon:
Wotermelon bivugwa ko yaba ifite amoko agera kuri 1200 The more than 1200 watermelon ishobora kugira amabara atandukanye bitewe n’ubwoko ibarizwamo.
Ubuhinzi bwa watermelon
Urubuto rwa Watermelon rumeze nk’igihaza kandi rurandaranda nk’uruyuzi, rukaba rushobora kweraho urubuto rumwe; ndetse hari n’ubwo rwera imbuto nyinshi rukunda ubushyuhe bwinshi .
Kwitegura guhinga watermelon
1.Hitamo ubwoko bwa watermelon wifuza guhinga: Igiciro cya watermelon ndavuga imbuto zo guhinga zigurishwa ku giciro gitandukanye bitewe nugurisha ndetse n’aho aherereye.
• Hitamo niba ugomba guhinga imbuto za watermelon cyangwa niba uzagemeka urubuto rwamaze guhingwa. Imbuto za Watermelon zikenera ubushyuhe bugera kuri degere 70.
Guhitamo akarere /umurima uhingamo watermelon:ikenera nibura urumuri cyangwa izuba mugihe kigera kumasaha atandatu buri munsi kugirango ikureneza kandi itange umusaruro. Intera igomba kujya hagati y’urubuto rwa watermelon ni metero imwe na centimeter 80 (1.80) ishobora kugabanuka bitewe n’ubwoko wahinze niba budakuracyane.
Watermelon kimwe nibindi bihingwa byinshi ikenera amazi ndetse n’ifumbire ikishimira ubutaka bufite ubusharire buri hagati ya 6.0 na 6.8(pH of 6.0 to 6.8.)
Guhinga imbuto za watermelon:Tunganya umurima wawe uwumaremo ibyatsi bibi ushyiremo ifumbire hanyuma usanze ubutaka uringanize hanyuma ucukure utwobo duto uragenda ushyiramo zambuto zawe aho buri rubuto wagombye kurushyira kubujya kuzimu bwa santimetero 2,5 (2.5cm) Shyiramo urubuto rumwe cyangwa zirenze rumwe gusa irinde kurenza imbuto enye .
Imbuto zitangira kumera mugihe kigera kuminsi iri hagati 7-10 uhereye kumunsi watereyeho ariko ibi nanone bizaterwa n’ubutaka ubushyuhe ndetse n’ubujyakuzimu urubuto rwawe ruriho. Aha uzitwararika ureba niba koko imbuto zawe zifite amazi ahagije byaba ataribyo ukavomerera.
Gusarura
Sarura imbuto zeze . Mu gihe cyiza ni ukuvuga ubushyuhe imbuto zerera amezi ane .
Watermelon yasaruwe ntiyagombye kurenza iminsi 10 mu bubiko
Intunga mubiri dusanga muri watermelon
• watermelon igizwe na 6% by’isukari na 91% by’amazi. Nkuko bizwi kumbuto nyinshi watermelon nayo ikungahaye kuri vitamin C, amino-acid citrulline.
Menya uko wakora Ubuhinzi bwa watermelon
Labels: ubuhinzi


text:
Imbogo yatorotse Pariki y’Ibirunga ikomeretsa umuturage, barayica
Imbogo yavuye muri Pariki y’Ibirunga ikomeretsa umuturage wo mu Murenge wa Rugarama, muri Burera, ajyanwa mu bitaro na yo bahita bayica.
Ababibonye biba bavuga ko kuri uyu wa 06 Kamena 2916, mu ma saa kumi n’ebyiri za mu gitondo, imbogo eshatu zavuye muri Pariki y’Ibirunga mu gice kiri ku kirunga cya Muhabura, zirwana zijya mu baturage bo mu Murenge wa Rugarama, ebyiri zisubirayo, imwe irahaguma.
Yahise ngo yirara mu baturage iteza umutekano muke, isingira umuturage witwa Manirakiza Fidèle, imutera ihembe, iramujugunya arakomereka, bahita bamujyana mu Kigo Nderabuzima cya Rugarama, nyuma bamujyana ku Bitaro bya Ruhengeri.
Nyirakamanzi Marie Chantal, Umunyamabanga Nshingwabikorwa w’Umurenge wa Rugarama by’agateganyo, avuga ko kuri ubu uwo wakomeretse nta kibazo kindi afite.
Agira ati “(Imbogo) Yikoreye umuntu ku mahembe iramujugunya, yakomeretse mu rushyi rw’akaboko, niho yamuteye ihambe. Nta kibazo afite…ni ihembe yamukubise ku rushyi rw’akaboko, kubera yanamujugunye yari yakomeretse inyuma mu ijosi, ubwo ni ibyo bagiye gutunganya.”
Iyo mbogo imaze gukomeretsa umuturage, abaturage ngo bahise bayitangatanga barayica, birwanaho.
Ibyo bikimara kuba ubuyobozi bw’umurenge n’ubw’Ikigo cy’u Rwanda gishinzwe Iterambere (RDB) bwahise buhagera, buhumuriza abaturage.
Abaturage basabwe ko mu gihe babonye inyamaswa yavuye muri Pariki bazajya bavuza amadebe n’amajerekani kugira ngo igire ubwoba isubire muri Pariki aho kuyica. Abakozi ba RDB bahise batwara iyo mbogo yishwe n’abaturage.
Si ubwa mbere imbogo iva muri Pariki y’Ibirunga igakomeretsa umuturage. Muri Kamena 2013, na bwo imbogo yavuye muri Pariki ijya mu baturage bo mu Murenge wa Cyanika, batangira kuyikomera, isingira umwe, imuterera mu kirere, arakomeraka bikomeye.
Mu rwego rwo gukumira inyamaswa ziva muri Pariki y’Ibirunga zijya mu baturage, ubuyobozi bw’iyo Pariki bwashyizeho urukuta rw’amabuye inyuma yarwo banahacukura umusingi.
Izo ziza mu baturage ngo ni iziba zarusimbutse. Gusa ariko ngo iyo zangirije abaturage, hakurikizwa itegeko, hakishyurwa ibyangijwe.


text:
Rwanda : Njyanama y’akarere ka Kirehe yize ishyirwa mu bikorwa ry’imihigo 2012-2013
Kuri uyu wa 21/09/2012 inama njyanama y’akarere ka Kirehe yateranye, ikaba yararebeye hamwe ingengabihe y’imihigo umwaka wa 2012,2013 n’uburyo izashyirwa mu bikorwa
Perezida wa njyanama y’akarere ka kirehe Rwagasana Erneste akaba avuga ko ibi biri mu bizatuma aka karere kabasha kugera ku mihigo kahize akomeza avuga ko barebaga uburyo za komisiyo za njyanama zikora mu rwego rwo kurushaho kunoza imikorere ya njyanama.
Uyu muyobozi wa njyanama y’akarere ka Kirehe akaba akomeza avuga uburyo aka karere ka Kirehe bagiye guhashya indwara zituruka ku mirire mibi zishobora kuhaboneka dore ko aka karere kari mu turere tweza , kakaba kadakunze kugaragaramo ikibazo cy’inzara,uyu muyobozi wa njyanama y’akarere akaba avuga ko kuba aka karere gakunze kweza hatakagombye kugaragara indwara zituruka ku mirire mibi.
Mu nama njyanama y’akarere ka Kirehe abajyanama bafashe n’umwanzuro w’uko bazajya batumira inama njyanama babanje kumenyesha abaturage igihe,izabera kugira ngo nabo abashoboye bajye baza gukurikirana ibikorwa bya njyanama bityo bakaba bakwibuka no gutuma abajyanama bahagarariye imirenge ibibazo bafite mu buryo bworoshye.
Â


text:
Rwanda | Nyamagabe: Imirenge SACCO yiyemeje gukorana na BDF
Abahagarariye SACCO z’imirenge yose yo mu karere ka Nyamagabe biyemeje kujya bakora n’ikigega cy’ingwate ku bikorwa by’iterambere ‘BDF’ kugira ngo iki kigo kijye gifasha abanyamuryango b’izi SACCO badafite ingwate guhabwa inguzanyo.
Izi ngamba zafatiwe mu nama yabereye mu karere ka Nyamagabe kuri uyu wa 25/7/2012, yahuje abahagarariye SACCO mu mirenge n’abakozi b’ikigega cy’ingwate ku bikorwa by’iterambere, BDF.
Nyuma yo gusobanurirwa intego n’imikorere ya BDF abahagarariye SACCO mu mirenge igize akarere ka Nyamagabe biyemeje ko bagiye gushishikariza abanyamuryango ba SACCO mu mirenge yabo kwitabira gukorana na BDF.
UWITUZE Claudette, umugenzuzi w’akarere ka Nyamagabe yatangaje ko abaturage nibitabira gukorana na BDF bizatuma umubare w’abahabwa inguzanyo wiyongera kandi biteze imbere ibigo by’imari ndetse na SACCO, ati “dukurikije ko umubare munini w’abaturage uri munsi y’umurongo w’ubukene, ibyo bizateza imbere abaturage bityo n’uwo mubare ugende ugabanuka nk’uko Akarere kabyiyemeje ”
Ikigo cy’ingwate ku bikorwa by’iterambere cyashyizweho ku bufatanye bwa Guverinoma y’u Rwanda na Banki y’Amajyambere mu Rwanda ‘BRD’ hagamijwe gufasha abaturage kwiteza imbere binyuze mu kubafasha kubona ingwate ku nguzanyo baka mu mabanki ngo bashyire mu bikorwa imishinga yabo iba yemewe na banki.Iki kigo cyabonye ubuzima gatozi mu mwaka wa 2011.


text:
Uko imyaka yicuma niko abenshi mu bahanzi n’abafite aho bahurira n’imyidagaduro nyarwanda basezerera ubuseribateri bakabyara bakororoka,igitangaje ariko abenshi bahuriye ku ngeso yo gutugururira ubagannye atabateguje bamwe bahuza no kuba yaba ari amahame bahabwa na Satani.
Bruce Melody
Si umuco mushya ku bahanzi nyarwanda bamaze kubaka ingo,mu kiganiro Kigalihit.rw twagiranye na benshi mu bakunzi bamuzika bamwe ndetse babana bya hafi n’abahanzi nyarwanda bakuranye basangira akabisi n’agahiye.
Aba twaganiriye bemeza ko ngo mbere yo gushaka usanga baba bisanzuranaho ariko nyuma yo gushaka ntube wahinguka iwe utabanje ku muteguza ngo hari n’ubwo ujyayo bakakubwira ko adahari kandi mwari mumaze kuvugana.
Uretse aba bakunzi ba muzika,hari umutangabuhamya usanzwe ategura ibitaramo waganiriye na Kigalihit.rw ahamya ko yigeze ashaka guha umwe mu bahanzi akazi ko kuririmba amuhamagaye yumva telephone ntiriho abajije uwo bakunda kugendana amubwira ko ari mu rugo iwe I Kanombe ngo yihutiye kugerayo ahageze umukozi amubwira ko adahari kandi yumva amajwi mu nzu.
Ati:”Ni koko n’ingeso bahuriyeho ndetse umuntu ashobora gukekeranya ko ari amahame ahabwa n’abakozi ba Satani.Si ukubeshya nigeze nshaka kumuha akazi ka miliyoni ndamubura ngezeyo numva avugira mu nzu ntangazwa n’uko bambwiye ko adahari birangira umukozi ansabye gutaha bwangu”
Ku ruhande rw’itangazamakuru,abakora mu myidagaduro bemeza ko abahanzi bubatse badakunda ko wamusura mu rugo n’iyo ugerageje ku musura ngo muganire ku iterambere ry’urugo rwe, akwakirira hafi y’urugo ntujye iwe cyangwa akagusaba kugusanga aho uri.
Ku ruhande rw’abahanzi bemera iyi ngeso ariko bagahakana ko ntakindi kibibatera uretse kubaha ingo zabo no kwirinda akajagari.
Bruce Melody yagize ati:”Nikoko ni umuco hafi ya twese tumaze kubaka ingo duhuriyeho.Nifatiyeho urugero ntanarimwe nifuza kubona abantu baje iwanjye batanteguje kandi mbere nibura y’icyumweru ,iyo uje utanteguje sinkugururira ndetse mbasaba kukubwira ko ntahari.Ibi si ubugome cyangwa kwiremereza mbikora ahanini mparanira inyungu no guca akajagari mu muryango wanjye.”
Amag The Black nawe ashimangira aya mahame ndetse akemeza ko yaba Rider man,Jay Polly n’abandi bafite aho bahurira n’imyidagaduro mu Rwanda babihuriyeho.Ati:”Uziko ntajya Bruce Melody mutunguye ngo anyemerere! Yemeza ko we munsi y’urugo ahafite igiti yakiriramo abantu baje batunguranye.”
N’ubwo abahanzi bemeza ko babiterwa no kubaha ingo zabo n’umutekano,hamwe bemeza ko ahanini baba bibikora banga ko amabanga yabo mu rugo yajya ku karubanda abandi bakabihuza n’amahame baba bahabwa na Satani.


text:
Hagiye kujya hifashishwa icyuma cy’ikoranabuhanga hacuruzwa amata
Abanyeshuri bo mu ishuri ry’imyuga n’ubumenyingiro rya IPRC Kigali bakoze icyuma kizajya gicuruza amata mu buryo bw’ikoranabuhanga budasaba umuntu ugikoresha.
Iki cyuma kiri mu imurikagurisha rya Made in Rwanda 2016, ngo kizajya gishyirwa ahantu runaka kirimo amata, uyakeneye ashyire ibiceri ahabugenewe cyangwa akoreshe ikarita y’ikoranabuhanga iriho amafaranga, icyuma kimuhe amata akeneye.
Mugiraneza Olivier, umunyeshuri muri IPRC Kigali ari na we wahimbye iki cyuma yise ‘Kozaho Ushire Inyota”, avuga ko kizajya giha umuntu amata ahwanye n’ubushobozi bwe.
Yagize ati “Iki cyuma cyakira ibiceri bya 50 na 100Frw ariko nushaka amata y’amafaranga 30 cyangwa 80 kirayamuha akoresheje ikarita.
Bizatuma igihe cyose umuntu akeneye amata ayabona, bikureho imbogamizi z’abacuruzi bakinga igihe bashakiye cyangwa ufite amafaranga make ntagire icyo amumarira”.
Iki cyuma gifite ububiko bwa litiro 300 z’amata, kikayakonjesha, akaba yamara iminsi ine atangiritse kandi ngo mu gihe hasigayemo litiro 10, gitanga ubutumwa bugufi kuri terefone ya nyiracyo kugira ngo yongeremo andi.
Mugiraneza avuga ko iri koranabuhanga agiye kuricuruza bityo narangiza kwiga azabe afite umurimo uzamutunga.
Ati “Nzashaka ubushobozi nkomeze nkore ibi byuma mbigurishe, abasanzwe bacuruza amata tuzumvikana mbashyirire iri koranabuhanga ku bikoresho basanganywe banyishyure bityo sintegereze uzampa akazi ahubwo nanjye mbe nagatanga”.
Yongeraho ko icyuma cya mbere yakoze kigiye kuzakoreshwa mu kigo yigamo bityo gitangire kimwinjirize.
Habinshuti Celestin wasobanuriwe uko iki cyuma gikora, yavuze ko iri ari ikoranabuhanga rihanitse.
Ati “Iri koranabuhanga rirakomeye kandi rifite akamaro kanini kuko rizajya rituma umuntu abona icyo kunywa bitewe n’ubushobozi bwe kuko nta giciro ntarengwa cyangwa kitagibwa munsi gihari”.
Kozaho ushire inyota yakorewe amakarita bigendanye, ariko kandi ngo n’ayasanzwe akoreshwa mu ngendo mu Mujyi wa Kigali ngo bazabihuza ku buryo na yo yazakoreshwa mu kugura amata.
Mugiraneza avuga ko iki cyuma gifite agaciro ka miliyoni eshatu z’amafaranga y’u Rwanda, ariko ngo uko bizagenda byitabirwa igiciro kizagabanuka.


text:
ven.
19
juil.
2013
ISOMO RYA MBERE
Igitabo cy’Intangiriro (Intg 18, 1-10)
Muri iyo minsi, 1Imana yongera kubonekera Abrahamu ku biti by’imishishi bya Mambure. Abrahamu yari yiyicariye ku muryango w’ihema rye, igihe cy’icyokere cyo ku manywa y’ihangu. 2Ngo yubure amaso, abona abagabo batatu bamuhagaze imbere. Ababonye ava aho yari yicaye ku butaka. 3Aravuga ati “Shobuja, niba ngize ubutoni mu maso yawe, ntuce ku mugaragu wawe. 4Nibazane utuzi mwoge ibirenge, muruhukire mu nsi y’iki giti; 5mbazanire n’igisate cy’umugati musame agatima mbere yo gukomeza urugendo, ubwo mwanyuze hafi y’umugaragu wanyu.” Baramubwira bati “Kora uko ubivuze.”
6Abrahamu yihuta agana ihema asanga Sara, aramubwira ati “Gira bwangu wende incuro eshatu z’ifu, uyikate maze wotse utugati.” 7Hanyuma Abrahamu yirukira mu bushyo bw’inka, afatamo akamasa gashishe karyoshye, maze agaha umugaragu we ngo yihutire kugatunganya. 8Yenda amata n’amavuta, n’inyama z’ako kamasa yateguje arabibahereza; we ahagarara mu nsi y’igiti iruhande rwabo barafungura. 9Nuko baramubaza bati “Sara umugore wawe ari he ?” Arabasubiza ati “Ari hariya mu ihema.” 10Uhoraho ati “Nzagaruka iwawe undi mwaka iki gihe; icyo gihe Sara umugore wawe, azaba yarabyaye umwana w’umuhungu.”
ZABURI (Zab 15 (14) 1a. 2, 3b-4b, 5)
Inyik/ Koko uri hafi yacu Nyagasani :
dufashe kwibanira nawe !
Uhoraho ni nde ukwiye kwinjira mu Ngoro yawe ?
Ni umuntu utajorwa mu mibereho ye,
agakurikiza ubutabera,
kandi akavugisha ukuri k’umutima we.
Ntagirira abandi nabi,
cyangwa ngo yihe gusebya mugenzi we.
Uwo muntu arebana agasuzuguro uwigize ruvumwa,
maze akubaha abatinya Uhoraho.
Iyo agurije undi ntamutegaho urwunguko,
ntiyemera ruswa ngo arenganye utacumuye.
Ugenza atyo wese azahora ari indatsimburwa.
ISOMO RYA KABIRI
Ibaruwa Mutagatifu Pawulo Intumwa
yandikiye Abanyakolosi (Kol 1, 24-28)
Bavandimwe, 24ubu rero nshimishijwe n’uko mbabara ari mwe ngirira, maze ibyari bibuze ku mibabaro ya Kristu nkabyuzuriza mu mubiri wanjye, mbigirira umubiri we ari wo Kiliziya. 25Koko rero nabaye umugaragu wa Kiliziya, biturutse ku murimo Imana yanshinze muri mwe : ni uwo kubagezaho byuzuye ijambo ry’Imana, 26mbamenyesha ibanga ryari ryarahishwe kuva kera kose no mu bisekuruza byose, none rikaba rimaze guhishurirwa abatagatifujwe bayo. 27Ni bo Imana yishakiye kumenyesha ikuzo n’ibyiza bitagereranywa iryo banga rizanira abanyamahanga : Kristu ari muri mwe, We uzaduhesha ikuzo twizeye ! 28Kristu uwo nyine ni We twamamaza, tuburira buri muntu kandi tumwigisha ubwenge bwose, kugira ngo buri wese tumuhindure intungane muri Kristu.
IBANGONDIRIMBO RIBANZIRIZA IVANJILI (Hish 3, 20)
Alleluya Alleluya.
Hahirwa uwumva ijwi rya Nyagasani akamukingurira :
agira amahirwe n’ibyishimo.
Alleluya.
IVANJILI
+ Luka (Lk 10, 38-42)
Muri icyo gihe, 38Yezu akomeza urugendo n’abigishwa be, agera mu rusisiro maze umugore witwa Marita aramwakira. 39Yari afite mwene nyina witwa Mariya, akaba yicaye iruhande rw’ibirenge bya Nyagasani, yumva amagambo ye. 40Marita we yari ahugiye mu byo gushaka amazimano. Ageze aho araza abwira Yezu ati “Mwigisha, nta cyo bikubwiye kubona murumuna wanjye amparira imirimo yose ? Mubwire aze amfashe!” 41Ariko Nyagasani aramusubiza ati “Marita, Marita, uhagaritse umutima kandi urahihibikanywa na byinshi ; 42nyamara ibya ngombwa ni bike, ndetse ni kimwe gusa. Mariya rero yahisemo umugabane mwiza, udateze kuzamwamburwa.”


text:
Perezida Kagame yitabiriye imurikwa ry’igitabo kivuga ku ntambwe u Rwanda rwateye
Ku mugoroba wo ku wa 18 Mutarama muri Serena Hotel, Perezida Paul Kagame yitabiriye umuhango wo kumurika igitabo cyitwa Rwanda INC, How a devasted nation became an economic model for the developing world, cyanditswe na Patricia Crisafulli na Andrea Redmond baba muri Leta ya Chigago, Illinois muri Leta zunze Ubumwe za Amerika.
Iki gitabo Rwanda INC, How a devasted nation became an economic model for the developing world, tugenekereje mu kinyarwanda kivuga “u Rwanda: Igihugu cyari (...)
Ku mugoroba wo ku wa 18 Mutarama muri Serena Hotel, Perezida Paul Kagame yitabiriye umuhango wo kumurika igitabo cyitwa Rwanda INC, How a devasted nation became an economic model for the developing world, cyanditswe na Patricia Crisafulli na Andrea Redmond baba muri Leta ya Chigago, Illinois muri Leta zunze Ubumwe za Amerika.
Iki gitabo Rwanda INC, How a devasted nation became an economic model for the developing world, tugenekereje mu kinyarwanda kivuga “u Rwanda: Igihugu cyari cyarasenyutse cyaje guhinduka urugero rw’ubukungu mu ruhando rw’ibihugu biri mu nzira y’amajyambere”, kivuga ku iterambere n’intambwe u Rwanda rumaze kugeraho rubikesha Perezida wa Repubulika Paul Kagame, nyuma y’icuraburindi rwanyuzemo mu gihe cya Jenoside yakorewe Abatutsi mu 1994.
Abanditsi bombi, Patricia Crisafulli na Andrea Redmond, bahereye ku mateka mabi u Rwanda rwanyuzemo, yanatumye rumenyekana mu ruhando mpuzamahanga, rugatereranwa na bimwe mu bihugu bikomeye, ariko kuri ubu rukaba rumaze gutera intabwe ishimishije rubikesha imiyoborere myiza.
Iki gitabo kigaragaza kandi uburyo u Rwanda ari igihugu gifite ubuyobozi bwiza bw’intangarugero, kikaba cyarafashe iya mbere mu kwikura mu bukene.
Ibyo byose rukaba rwarabigezeho bitavuye ku nkunga z’amahanga, ahubwo rubikesha kwigira, kumva ko rushoboye, kwegereza ubuyobozi abaturage no gukorera mu mucyo.
Aba banditsi bacukumbuye intera u Rwanda rwateye rugamije kugera ku ntego yo kuva mu bihugu bigisindagizwa, ruteza imbere ikoranabuhanga mu bukungu, gushyigikira iterambere ry’abikorera no gushyira imbaraga mu kwihangira imirimo, bagaragaza intambwe nziza igihugu kigezeho mu burezi, ubuzima no kwihaza mu biribwa byose bijyana na gahunda ihamye y’Ubumwe n’Ubwiyunge.
Muri iki gitabo kandi aba banditsi bagaragaza imiyoborere myiza ya Perezida Paul Kagame, bakavugamo uburyo yagejeje u Rwanda ku rwego rushimishije, ubu rukaba ari intangarugero ku mugabane wa Afurika ndetse no ku Isi muri rusange.
Perezida Paul Kagame ashima umurimo wakozwe
Perezida Paul Kagame yashimye abanditsi Patricia Crisafulli na Andrea Redmond kuba baranditse inkuru mpamo ku Rwanda, bagaragaza amateka uko ari, kuko hari n’abanyarwanda ubwabo batayazi neza. Yabashimiye ko batanze umusanzu mu gusobanura u Rwanda, akazi gakomeye bakoze ko kwitanga.
Yagize ati “Afurika ntabwo ari ahantu hagenewe ubukene, ibiza, intambara cyangwa ibindi bijyaye na byo; ahubwo Afurika ni ahantu habereye gukorerwa ibintu byinshi nk’ubucuruzi, gushora imari, n’ibindi.”
Akomeza agira ati “Iyo urebye amateka y’u Rwanda aho twavuye, aho tugeze ubu ndetse n’aho dushaka kwerekeza, ntabwo byoroshye gusubiza ibibazo twahuye na byo, ariko twizeye gukomeza gutsinda, kuko ari itegeko ko tubigeraho. Ni cyo Abanyarwanda twiyemeje. Iyo ugiye mu byaro, bakubwira uburyo twahinduye imibereho yabo; amateka y’u Rwanda ni amateka nyayo.”
Abanditsi Patricia Crisafulli na Andrea Redmond bashyize ahagaragara bwa mbere iki gitabo tariki ya 13 Ugushyingo 2012, kigizwe n’amapaji 256.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Bakoze umwiherero wo kwihwitura mu mikorere yabo
Abagize inama njyanama y’umurenge wa Kimironko mu karere ka Gasabo, umujyi wa Kigali bahuriye mu mwiherero w’umunsi umwe la Palise Gashora mu karere ka Bugesera, mu rwego rwo gusuzuma imitangirwe ya More...
Guverineri Kabahizi arasaba abagize inama njyanama gusobanukirwa inshingano zabo
Guverineri w’intara y’Iburengerazuba Kabahizi Celestin arasaba inama njyanama y’akarere ka Rubavu gusobanukirwa neza uruhare rwayo mu iterambere n’imikoranire yayo n’izindi nzego. Ibi More...
Kamonyi: Abakorera mu masambu ya leta bagiye koroherezwa kuyagiraho uburenganzira
Mu gace k’amayaga, ahagaragara ibisigara bya leta, bamwe mu baturage bahawemo amasambu, ariko habamo n’abayahawe mu buryo budakurikije amategeko. Mu gihe cy’iyandikwa ry’ubutaka, ni More...
Nyamasheke: Inama Njyanama irishimira ishyirwa mu bikorwa ry’imyanzuro bafashe
Inama njyanama y’akarere ka Nyamasheke irishimira ko inzego za leta zashyize mu bikorwa umwanzuro wari wafashwe mu nama yabaye tariki ya 28 ukuboza 2011, aho basabaga ko inyubako zikorerwamo n’inzego More...
Nyamasheke: Utubari turasabwa kubahiriza amasaha twemerewe gukora
Inama njyanama y’akarere ka Nyamasheke yateranye taliki ya 30/03/2012 yagarutse ku kibazo cy’utubari dufungura mu masaha y’akazi, ibi bikaba ari bimwe mu bibangamira umutekano ndetse bigatuma More...
Intara y’Amajyepfo iri ku isonga mu gikorwa cy’ibarura ry’amasambu
Kwandikisha ubutaka bubihesha agaciro Uhereye I Buryo ni Umuyobozi ushinzwe ikigo cy’igihugu gishinzwe iby’ubutaka, Sagashya Didier Umuyobozi ushinzwe ikigo cy’igihugu gishinzwe iby’ubutaka More...
Rwanda : Inama njyanama y akarere ka Nyamasheke yagiranye ikiganiro na guverineri w uburengerazuba ku nshingano zayo.
Ku mugoroba wo itariki ya 22 Werurwe 2012, abagize Inama Njyanama y’Akarere ka Nyamasheke bari mu rugendoshuri i Kigali, bagiranye ikiganiro na Guverineri w’Intara y’Iburengerazuba, More...
Abaturage ba Gisenyi barasabwa kuva mu magambo atubaka bakitabira ibikorwa
Muri gahunda yo kwegera abaturage bakabatega amatwi bakabafasha gukemura ibibazo byabo, bamwe mu bagize Inama Njyanama y’Akarere ka Rubavu kuri uyu wa 21 Werurwe basuye abaturage b’umurenge wa Gisenyi, More...
Inama njyanama y’akarere ka Rubavu yasuye umurenge wa Cyanzarwe
Muri gahunda Inama Njyanama y’Akarere ka Rubavu yafashe yo kwegera abaturage ikabafasha gukemura ibibazo byabo kuri uyu wa 14 Werurwe intumwa z’iyi nama njyanama zahuye n’abaturage b’umurenge More...
Umudugudu ni wo shingiro ry iterambere
Aya magambo ngo “umudugudu ni wo shingiro ry’iterambere†yagarutsweho n’abari bateraniye mu gikorwa cyo kwishimira kuba umurenge wa Tumba warabaye uwa mbere mu kwesa imihigo ugereranyije More...


text:
Ruhango: ababyeyi barasabwa kuba hafi y’abari ku rugerero
Intore ziyemeje gukora ibikorwa bitandukanye  Intore ziyemeje gukora ibikorwa bitandukanye Umuyobozi w’akarere ka Ruhango, Mbabazi François Xavier, arasaba ababyeyi n’abayobozi mu nzego z’ibanze More...
Gatsibo: Abatoza b’intore barasabwa kuba umusemburo w’aho batuye
Abatoza b’intore bafata ifoto y’urwibutso hamwe n’ubuyobozi bw’Akarere ka Gatsibo Abatoza b’intore batoje abanyeshuri barangije amashuri yisumbuye, basabwe kuba umusemburo w’aho More...
Gicumbi – Intore zatangiye urugerero zisana inzu y’umukecuru utishoboye
Umutahira mukuru afatanya n’intore guhoma inzu y’umuturage Mu gutangiza urugerero rw’intore mu karere ka Gicumbi mu murenge wa Rubaya basannye inzu y’umukecuru utishoboye Ntawukirasongwa More...
Nyabihu: Bahisemo gutaha kuko bari barambiwe ubuzima bw’intambara
Bamwe mu bagize imiryango 5 yatahutse kuri uyu wa 22 Nyakanga, bava muri Repubulika iharanira Demokarasi ya Congo,bavuga ko bari bamaze kurambirwa ubuzima bwo guhora biruka kubera umutekano mucye warangwaga More...
Rulindo: urubyiruko 403 rurangije amashuri yisumbuye rwashoje urugerero.
Mu minsi igera kuri 4, urubyiruko rwo mu karere ka Rulindo rurangije amashuri yisumbuye ,bamaze bahabwa amahurwa  ku bijyanye n’urugerero bakoreraga hirya no hino muri aka karere, rugasozwa ku wa gatatu More...
Kamonyi: Intore ziri ku rugerero zahigiye gukangurira abaturage kwita ku isuku
Nyuma yo guhabwa inyigisho ku mateka y’u Rwanda n’indangagaciro zibereye umunyarwanda, Intore z’Inkomezabigwi zo mu karere ka Kamonyi, zamuritse imihigo y’ibikorwa by’urugerero, More...
Huye: Intore zirangije amashuri yisumbuye zungukiye byinshi mu itorero
Nyuma y’itorero bigishirijwemo byinshi harimo indangagaciro na kirazira, abanyeshuri barangije amashuri yisumbuye bo mu karere ka Huye bavuga ko bungukiye byinshi mu itorero, bakaba bazabiheraho baba umusemburo More...
Kirehe: Intore zirasabwa kurangwa n’indangagaciro z’umunyarwanda
Abitabiriye itorero Mu muhango wo gutangiza icyiciro cya kabiri cy’itorero ry’igihugu mu karere ka Kirehe wahuje urubyiruko rurangije amashuri yisumbuye bagera kuri 1537 ku mugoroba tariki 05/01/2015 More...
Kamonyi: Inyigisho z’itorero zizafasha urubyiruko kutishora mu biyobyabwenge n’izindi ngeso mbi
Mu gihe bamwe mu rubyiruko bavuga ko hari abishora mu biyobyabwenge babitewe no kwiheba baterwa n’ubushomeri cyangwa ubukene. Abitabiriye Itorero ry’Inkomezabigwi barangije amashuri yisumbuye, More...
Gicumbi – Intore ziri kurugerero ngo niwo musemburo w’iterambere ry’u Rwanda
Intore ziri kurugerero ziri kuri morale Abanyeshuri barangije amashuri yisumbuye bo mu karere ka Gicumbi bari mu itorero bavuga ko ibikorwa ndetse n’ibyo bakorera mu itorero bibatoza kugira indangagaciro More...


text:
Imana yahozeho,yanabayeho neza igihe umuntu atari ariho,Imana Data,Imana mwana n’umwuka wera byari bimerewe neza na mbere yo kurema umuntu . Nta bw’Imana yaremye Umuntu ngo Ayuzuze kuko ntacyo yari ibuze(irihagije), Umuntu yaremewe kuramya no gusingiza Imana.
Imana yashoboraga no kudatuma umuntu yishima bibaho. Ariko ku bw’urukundo n’imbabazi byayo, Imana yahaye umuntu amahirwe yo kuyishaka no kuyimenya,ibintu itigeze iha ibindi biremwa. Rero kuba yarabikoze s’uko yari itegetswe kubikora,yahisemo kubikora ku bushake bwayo.
Imana ntibereyeho gushimisha abantu ahubwo abantu nibo babereyeho kuyishimisha. Twaremewe kuramya Imana no kuyikorera, ariko umuntu afite uburenganzira bwo kwihitiramo gukorera Imana cyangwa ntuyikorere. Ariko uguhitamo kose wagira wanamenyako Imana itabereyeho kugushimisha.
Igihe Adamu na Eva bacumuraga, kubera urukundo rw’Imana yemeye kuvugana nabo. Twagombaga kurimbuka twese Imana yemera kuduha Yesu kristo umwana wayo araducungure ku musaraba, apfa urupfu rubi rw’agashinyaguro. Ibi nabyo Imana yabikoze ku bw’imbabazi zayo gusa. ABAROMA 5:8 “ Ariko Imana yerekanye urukundo rwayo idukunda,ubwo Kristo yadupfiraga tukiri abanyabyaha”.
Imana izahora iri imbere ya byose, niyo yonyine ikwiriye gupfukamirwa ibihe byose. Niko yabikoze ntacyo wakora ngo bihinduke nta n’ikindi cyabihindura. Kwemera cyangwa ugahakana Imana ibyo ntacyo bihindura ku bumana cyangwa icyubahiro cyayo. Ahubwo bikugarukaho nk’inyungu ukazabona ijuru, cyangwa ukabihomberamo ukazisanga mu muriro utazima.
Yesu yasize abivuze akiri mw’isi ko hari ijuru n’umuriro utazima, icyaha n’ubuntu bw’Imana,igihe gito cyo kuba kw’isi n’ubuzima bw’iteka mw’ijuru cyangwa mu muriro utazima. Byose bizarwa nicyo umuntu yakoreye. Ibi si amakabyankuru ni ukuri kuzima kandi gufatika. Kuko niba hari abantu bazi iyi si ni umuntu uri mu Mana neza cyangwa uri muri Satani neza, abyumva kandi azi ibyo akora. Ariko twibukeko Imana ari Imana natwe turi abantu ntituyungingirije mu bumana bwayo kuko irihagije, twe turi ibiremwa bwayo yagenza uko ishaka.
Ese witeguye kuba mw’isi y’umucyo aho Imana iyobora cyangwa urashaka kwibera mw’isi y’umwijima aho Satani iyobora. Imana yuzuza ibyishimo nyakuri mu mitima yabayikorera by’ukuri. Satani agatanga igisa n’ibyishimo ariko nta kiza agamije kuko byose biba bikurikiwe n’agahinda n’umubabaro.Ugomba kumenya ko ijuru Satani yaryirukanywemo kera. Satani ashaka kukubuza ijuru kuko azi ubwiza bwaryo. YESAYA14:12-20.


text:
Igisubizo:Kubaho ku Imana ni ikintu umuntu adashobora guhamya cyangwa kunyomoza. Bibiliya itubwira ko tugomba kugendera k'ukwemera kwacu y'uko Imana ibaho:” Nuko rero ntawe ushobora kunyura Imana adafite ukwemera, kuko uwegera Imana wese agomba kwemera ko ibaho kandi igahemba abayishakashaka” (Abahebureyi 11:6). Twitegereje ukuntu Imana yifuzwa na bose, ubwayo byari biyoroheye kujya ahirengeye ikiyereka amahanga yose ko Ibaho. Ariko kandi Iyo Iramuka Ibigenje ityo, ukwemera tugomba kugira nta kamaro kwaba kugifite.” Nuko Yesu aramubwira ati, 'Wemejwe n'uko umbonye; hahirwa abemera batabanje kwirebera'“ (Johani 20:29).
Ibyo nyamara sibyo bisobanura ko habuze ibimenyetso bigaragara byemeza ko Imana Ibaho. Bibiliya igira iti, ” Ijuru ryamamaza ikuzo ry'Imana; n'ikirere kikagaragaza ibyiza yakoze. Umunsi ubwira undi munsi inkuru yabyo, ijoro rikabibwira irindi joro. Na none, nta nkuru nta n'amagambo, kuko ijwi ryabyo ritumvikana, ariko ku isi hose urusobe rwabyo rurigaragaza, n'imvugo yabyo ikagera ku mpera z'isi” (Zaburi 19:1-4).
Witegereje inyenyeri, ugatekereza ingano y'ikirere, ukareba ibitangaza haba mu bimera n'inyamaswa, ukarangamira ubwiza bw'izuba rirenga-ibyo byose ni ibyahanzwe n'Imana Rurema. Niba ibyo byose bidahagije ngo tunyurwe, hari ikindi kimenyetso cy'Imana mu mutima wacu wa muntu. Umubwiriza 3:11 ati, ”... Yahaye abantu kumenya ibyahise n'ibizaza.” Muri twe habamo gihamya y'uko nyuma y'ubu buzima dufite hari ubundi kandi tukemera ko iyi si hari uyigenga. Dushobora guhakana ibyo byose twifashishije ubumenyi twize, ariko kandi kumva ko Imana iturimo ikaba iduhora iruhande ntibigombera ibimenyetso. Uretse n'ibyo, Bibiliya ihora ituburira ko iteka hatazabura abahakana Imana:” Abapfayongo bihaye kuvuga ngo'Nta Mana Ibaho'“ (Zaburi 14:1). Kuva kera mu mateka, abantu benshi, b'imico inyuranye, mu bisekuruza byose, mu migabane yose y'isi bemera ko habaho umugenga Imana, hagomba rero kuba hari ikintu (cyangwa umuntu) ubatera kugira icyo bemera.
Icyiyongera ku mpamvu Bibiliya itanga yemeza ko Imana Ibaho, hari impamvu zijyanye n'ibyo twemera iyo dushyize mu kuri. Icya mbere ni impamvu ihereye ku nyigisho y’ibirebana no kubaho kw’Imana abantu bakunze kwibandaho ihera ku kuntu twumva Imana mu gusobanura ko koko Imana ibaho. Bahera ku gisobanuro bafata Imana ko” ariyo nkuru cyane ku buryo umuntu atayiyumvisha akoresheje ubwenge bwe.” Bakongera bati kubaho kwayo ubwabyo bisumbye cyane kutabaho kwayo kandi na mbere hose kuba ari yo nkuru nyir’ububasha ku buryo twabasha kubyiyumvisha ni uko yaba nabwo iriho. Niba rero Imana itabagaho, ntabwo yari kuba Nkuru Nyiri ububasha ku buryo ubwenge bwacu buyiyumvisha ibyo bikaba bivuguruza igisobanuro nyir'izina duha Imana.
Indi mpamvu ya kabiri ni iy'abanononsoye bakiga ibijyanye na Rurema. Abo bize bakanononsora ibijyanye na Rurema bavuga ko kuva isi n'ikirere byafata ishusho tureba bitikoze, hagomba kuba hari uwayihaye iryo shusho. Dufate nk'urugero, niba isi dutuye yari iri bugufi y'izuba cyangwa se ikaba kure cyane yaryo ntiyari kubasha guturwaho n'ibinyabuzima nk'uko bimeze ubu.
Niba imiterere y' ikirere n'ibigituye byari binyuranye gato n'uko bimeze ubu ibinyabuzima byinshi cyangwa se byose bituye ku isi byashira. Urugero agace k' intugamubiri (proteyine) kugira ngo kabeho ni amahirwe ya rimwe ku bihumbi cumi na maganabiri mirongo ine na gatatu (ni ukuvuga icumi rikurikiwe n'amazero maganabiri mirongo ine n'atatu). Agace gatoya cyane kangana urwara usanga karemwe na za miliyoni utabara z'utundi duce tw'intungamubiri.
Indi mpamvu ya gatatu ishingirwa ho ukurikije imyumvire n'ubwenge busanzwe mu kwemeza ko Imana ibaho ni ihera ku miterere y'isi n'imibumbe iyikikije. Bavuga ko ikibaye cyose hagomba kuba hari impamvu zigiteye. Ku isi no mu kirere n'ibihatuye usanga ari ingaruka z'ibyahabaye. Hagomba iteka kuba hari igitera iki n'iki kubaho. Ni ukuvuga ko, hagomba kuba hari ikintu cyamyeho ku buryo buhoraho noneho ibindi bikaba ari cyo bikomora ho kubaho. Ni Imana kuko niyo itararemwe.
Impamvu ya kane ni iyo muri kamere n'umuco. Buri muco nk'uko byagiye bibaho mu mateka wagiye ugendera ku itegeko. buri wese akamenya ikiri icyiza n'ikibi. Kwica, kubeshya, kwiba n'ibiterasoni ku isi hose barabyamagana. None se wavuga ko iyi myumvire yo kumenya igikwiye gukorwa n'ikidakwiye ikomoka he handi niba atari ku Muziranenge Imana?
Nyamara hejuru y'ibi byose, Bibiliya itubwira ko abantu batazabura guhakana ubuhanga bugaragara kandi bw'ukuri bw'Imana ahubwo bakihitiramo kwemera ikinyoma. Abanyaroma 1:25 bati, ” Bo baguranye ukuri kw'Imana ikinyoma basenga ikiremwa baranagikorera, bahigika Rurema, Nyagusingizwa iteka ryose! Amen.”
Bibiliya ikongera iti nta mpuhwe bari bakwiriye kugirirwa iyo banga kwemera Imana:” Koko rero, kuva isi yaremwa, ubwenge buhera ku byaremwe, bugashyikira ibitagaragara by'Imana, ni ukuvuga ububasha bwayo buhoraho na kamere yayo bwite. Bityo rero ntibabona uko biregura” (Abanyaroma 1:20)
Abantu bashobora kuvuga ko banze kwemera ko Imana ibaho kuko bavuga ko” bitagaragazwa mu buryo bwagenzurwa kimwe n'ibindi byigwa” cyangwa” kuko nta gihamya idakuka” Impamvu nyayo ibitera ni uko mu gihe bazemera ko Imano Ibaho ni uko bagomba no kwemera ko Imana hari ibyo yababaza ku bikorwa byabo bakagomba gukenera kuyisaba imbabazi (Abanyaroma 3:23, 6:23). Niba Imana iriho, bivuga ko tugira icyo tuyigomba kijyanye n'imyitwarire yacu. Niba rero Imana itabaho, ni ukuvuga ko dushobora gukora ibyo twishakiye nta guhangayika ngo Imana izaducira urubanza. Niyo mpamvu benshi mu bahakana ko Imana ibaho bihambira ku nyigisho z'imihindagurikire y'imiterere y'umubiri w'umuntu kuva ku bunyamaswa kugera ku bumuntu-ibyo rero babisimbuza ukwemera bagombye kugirira Imana Rurema. Imana ibaho kandi amaherezo buri wese azi ko Ibaho. Burya nyine impamvu bamwe bayihakana bafite ubukana ko itabaho iyo mpamvu ubwayo yerekana ko ibaho koko.
Tuzi dute ko Imana Ibaho? Twebwe abakristu, tuzi ko Imana ibaho kuko tuvugana na yo buri munsi. Ntituyumva n'amatwi yacu ituvugisha, ariko twiyumvamo ko ihari, twumva uburyo Ituyobora, tuzi urukundo rwayo, tunyoterwa n'ingabire zayo. Hari ibintu byinshi byabaye mu buzima bwacu tutabonera ikindi gisobanuro gishoboka uretse kuvuga ko ari Imana yabikoze. Imana yaraturokoye ku buryo bw'igitangaza kandi ihindura ubuzima bwacu tukaba ntacyatubuza kuyemera no kuyisingiza kuko iriho. Nta n'imwe mu mpamvu twatanze yatuma uwo ari we wese uyihakana yisubira akemera akabona ukuri kwigaragaza. Dusoza, twumve ko kumenya ko Imana ibaho tugomba kubikesha ukwemera (Abahebureyi 11:6).
Ikibazo: Mbese Imana ibaho? Haba hari ikimenyetso gihamya ko Imana ibaho?
Igisubizo:Kubaho ku Imana ni ikintu umuntu adashobora guhamya cyangwa kunyomoza. Bibiliya itubwira ko tugomba kugendera k'ukwemera kwacu y'uko Imana ibaho:” Nuko rero ntawe ushobora kunyura Imana adafite ukwemera, kuko uwegera Imana wese agomba kwemera ko ibaho kandi igahemba abayishakashaka” (Abahebureyi 11:6). Twitegereje ukuntu Imana yifuzwa na bose, ubwayo byari biyoroheye kujya ahirengeye ikiyereka amahanga yose ko Ibaho. Ariko kandi Iyo Iramuka Ibigenje ityo, ukwemera tugomba kugira nta kamaro kwaba kugifite.” Nuko Yesu aramubwira ati, 'Wemejwe n'uko umbonye; hahirwa abemera batabanje kwirebera'“ (Johani 20:29).


text:
Ese nyuma yo gukizwa hakurikiraho iki? Alice
Ni byiza ko nakijijwe, nibyiza ko wakijijwe/ wakiriye Yesu nk’Umwami n’Umukiza w’ubugingo bwawe. Hanyuma se ? Iki ni ikibazo nakwibaza nawe ukakibaza. Mbese iyo umuntu abonye akazi ahantu, baba bakamuhereye iki?
“Ibisarurwa ni byinshi , ariko abasaruzi ni bake. Nuko rero mwinginge nyiribisarurwa yohereze abasaruzi mu bisarurwa bye” Matayo 9:37-38
Uko dukizwa, uko tubatiza abantu benshi baza biyongera kuri twebwe, ni ukugirango twinjire mu murima tujye gusarura kandi umurimo ni mugari. Ba sogokuruza barakoze baragenda, bagiye batawurangije natwe turakomeje. Imana ishimwe
Nyuma yo gukizwa, umuntu afata igikoresho akajya mu murima w’Imana gufatanya n’abandi bariyo. Imana ishimwe.
Ese aho mu murima w’Imana bakorayo iki?
Nkuko mu rugo habayo imirimo myinshi kandi itandukanye , niko no mu murima w’Imana bimeze: Mu murima w’Imana bafasha abakene, babwiriza ubutumwa abantu bakava mu byaha, basengera umurimo, basura abarwayi batagira gisura, bavuganira abatagira kivugira, bubaka insengero kugirango abazashaka gukizwa batazagira imbogamizi zo kutagira aho gusengera, batanga amaturo yo gufasha umurimo w’Imana kuko ukenera ibintu byinshi…….. Ni urutonde rurerure ariko buri wese akora akurikije imbaraga ze ndetse n’ikintu yiyumvamo/ yumva akunze kuba yakora.
Ujya wumva wakora iki mu murima/ mu murimo w’Imana?
Ubusanzwe “gukora” ni ikimenyetso cy’uko umuntu ari muzima , atarwaye, atamugaye, adafite ikibazo! Imana idusobanurire .
Ikindi uko umuntu akora , niko arushaho kumenya gukora ( icyuma kidakora kiragimba, kizana ingese, kigeza igihe kitagishobora guca cyangwa gukata).
Ko muhagaze mudafite icyo gukora kandi Umwami Yesu Kristo atanga imirimo, imirimo iri imbere yanyu nk’umurima we, nta mpamvu yo guhagarara, ngo usigare ujya gusenga nabwo rimwe na rimwe umeze nk’indorerezi. Yesu adusobanurire.
Ikijya kidutera imbaraga nuko Umwami wacu ngo adakiranirwa ngo yibagirwe imirimo yacu myiza. “ Asezerana n’abahinzi idenariyo ku munsi umwe, abohereza mu ruzabibu rwe” . Matayo 20:2
“Bugorobye Nyiruruzabibu abwira igisonga cye ati : Hamagara abahinzi ubahe ibihembo byabo, utangirire ku banyuma ugeze ku bambere” Matayo 201:8
Ikibazo si igihe watangiriye kwinjira mu murimo, igikuru ni ukuba witeguye gukora, kandi akazi siko gasanga umuntu mu rugo, ahubwo umuntu niwe uhaguruka akajya gushaka akazi.Ibihe byiza
Alice


text:
Nyamasheke: Nubwo habaye ibidasanzwe umutekano urasesuye – Meya Kamali
Ubuyobozi bw’akarere ka Nyamasheke buratangaza ko umutekano wifashe neza, nubwo mu minsi yashize habonetse ibintu bidasanzwe byawuhungabinyije. Nyuma y’inama y’umutekano yateranye kuri uyu More...
Nyamasheke: Nubwo habaye ibidasanzwe umutekano urasesuye – Meya Kamali
Ubuyobozi bw’akarere ka Nyamasheke buratangaza ko umutekano wifashe neza, nubwo mu minsi yashize habonetse ibintu bidasanzwe byawuhungabinyije. Nyuma y’inama y’umutekano yateranye kuri uyu More...
Kayonza: Abayobozi n’abaturage bashyize hamwe ngo bahashya abajura
Abatuye mu murenge wa Mukarange mukarere ka Kayonza ngo bahangayikishijwe n’abajura babiba bapfumuye amazu, bagasaba inzego z’ubuyobozi kugira icyo zibikoraho. Nta kwezi gupfa gushira hatumvikanye More...
Nyamasheke: Ngo Ibirori n’izuba ry’impeshyi biri mu bihebera ibyaha
Ngo impeshyi n’iminsi mikuru bihembera ikorwa ry’ibyaha, byatangajwe n’ubuyobozi bw’akarere ka Nyamasheke nyuma y’inama y’umutekano,ya tariki ya 19 Kanama 2015. Umuyobozi More...
Murambi: Abarokotse ubwicanyi bw’I Murambi bafite icyizere cy’ejo hazaza
Abaharokokeye batanze ubuhamya kandi batangaza icyizere cy’ubuzima bw’ejo hazaza ndetse n’aho bageze biyubaka. Abagize amahirwe yo kurokoka ubwicanyi bw’indengakamere bwabereye I Murambi More...
Muhanga: Nta serivisi inoze ntawavuga ko hari imiyoborere myiza, “CNDPâ€
Umuyobozi wa Komisiyo y’igihugu y’Uburenganzira bwa Muntu CNDP (Comission National de Droits du Personne) Mme Nirere Madeleine atangaza ko imiyoborere myiza irangwa ku isonga no gutanga serivisi nziza More...
Kirehe: Ngo bazemera ko imiyoborere myiza iriho ari uko Itegeko Nshinga rivuguruwe
Abitabiriye imiyoborere myiza Ubwo kuwa 02 Mata 2015 hasozwaga ukwezi kwahariwe imiyoborere abenshi mu baturage bo mu murenge wa Mahama ahabereye icyo gikorwa basanga imiyoborere myiza babwirwa igomba kujyana n’ivugururwa More...
Rubavu: Ukwezi kw’imiyoborere uzaba umwanya wo kumurikira abaturage ibyo bakorewe
Hon Kamayirezi n’umuyobozi w’akarere ka Rubavu Bahame batangiza ukwezi kw’imiyoborere Umuyobozi w’akarere ka Rubavu Bahame Hassan avuga ko mu kwezi kwahariwe imiyoborere myiza bazibanda More...
Nyaruguru: Igihembwe cy’imiyoborere myiza cyatangiranye no kumurikira abaturage ibibakorerwa
Mu gutangiza igihembwe cya kabiri cy’imiyoborere myiza ubuyobozi bw’akarere ka Nyaruguru bwamurikiye abaturage ibikorwa bubagezaho bufatanyije n’abafatanyabikorwa. Binyuze mu imurikabikorwa More...
Nyamasheke: Ubuyobozi buhangayikishijwe n’urugomo ruturuka ku businzi
Ubuyobozi bw’akarere ka Nyamasheke butangaza ko bukomeje guhangayikishwa n’ikibazo cy’urugomo ruturuka ku businzi no kunywa ibiyobyabwenge, muri bamwe mu baturage batuye muri ako karere Ibi More...


text:
Izi mpunzi zivuga ko ubusanzwe mu gihe kigenwe zitagomba kurenza amazi atandatu zituye muri shitingi. Kuba aya mezi yararenze byatumye shitingi zabo zisaza, ariyo mpamvu bafite impungenge.
Manirabaruta Dative yagize ati “Uyu munsi imvura iraguye ariko shitingi yanjye yasenyutse amazi yuzura mu nzu,hari n’umuturanye wanjye agashitingi ke kahise gatabagurika,tugire dute ko twigorewe?tuzemera twirarire muri ayo mazi”.
Ndongozi Michel nawe asanga mu gihe cy’imvura bizabagorana kubona aho barara.
Ati “amatente yamaze gutabagurika,mu gihe cy’imvura ntituzabona aho tujya,gusa abamaze kwimuka bo bameze neza turategereje wenda natwe bazatugeraho.”
Mu rwego rwo gutuza neza impunzi muri iyi nkambi, hamaze kubakwa inzu zisakaje amabati, zirenga ibihumbi 3000. Zimaze kwimururwamo abantu hafi ibihumbi 20 000.
Buri nzu mu ziri kubakwa ifite ibyumba bine, zigatuzwamo abantu hagendewe ku mubare w’abagize muryango.
Icyumba kimwe gihabwa abantu babiri,abantu batatu kugeza kuri batanu bahabwa ibyumba bibiri ,batandatu kugera k’umunani bahabwa ibyumba bitatu, umuryango w’abantu bari hejuru y’icyenda bahabwa inzu yose.
Mu kurinda ingaruka zishobora kuba hagati y’ababana mu nzu, umusore n’inkumi, cyangwa umugabo n’umugore batashakanye, ntibemerewe kubana mu cyumba kimwe.
Abamaze gutuzwa muri aya mazu mashya bavuga ko ari ibyishimo, kuko batujwe neza bakaba nta mpungenge zo kuvirwa bagifite.
Ngoga Arstarque, umuyobozi w’inkambi ya Mahama avuga ko gahunda yo kubaka inzu zikomeye izakomeza, kuburyo impunzi zose zizavanwa muri shitingi.
Ati “Shitingi ni parasitike kandi zirasaza niyo mpamvu tuva mu bintu bidakomeye twubaka inzu z’amatafari,uko ubushobozi buboneka tuzakomeza kugenda impunzi zose tuzituza mu nzu nziza. Tubimurira mu mazu hagendewe kuri village zifite ubucucike”.
Umubare w’impunzi ziri mu nkambi ya mahama ni 50,013, zikomeje kwiyongera, kuko buri cyumweru inkambi yakira abarenga 200.


text:
mar.
25
févr.
2014
TUZIRIKANE ICYO IMANA IDUSHAKAHO MURI ICYI CYUMWERU CYOSE DUTANGIYE ( 24/2-01/03/2014)
KU WA MBERE, 24/02/2014
Yak 3,13-18; Mk 9,14-29
Kuri uyu wa mbere Mutagatifu Yakobo aratubwira ko umuhanga nyawe arangwa n’imyitwarire nyayo, imyitwarire itarangwa n’ishyari n’ubucabiranya cyangwa kubererekera ukuri. Ushaka ubuhanga bukomoka ku ijuru agomba kuba umuziranenge n’umunyamahoro, akagira impuhwe n’urugwiro, akagendera kure icyitwa uburyarya iyo buva bukagera.
Mu Ivanjiri, Yezu arakiza umunyagicuri wahanzweho na roho mbi. Icyazanye Yezu ni ukudukiza, twe abarwayi rero turasabwa kumwegera, tukamwereka aho turwaye kugira ngo adukoreho dutarake. Kuri uyu munsi wa mbere w’Icyumweru tumusabe adukize indwara y’ubwirasi, y’ishyari, y’urukundo ruke cyangwa rubi, adukize gucabiranya no kunyomeka maze umunsi w’ejo uzasange twabaye beza kurushaho.
KU WA KABIRI, 25/02/2014
Yak 4,1-10; Mk 9,30-37
Kuri uyu wa Kabili, Yakobo mutagatifu aradusaba kuba abana b’Imana, abakunzi b’ibijuru, abakunzi b’ibyiza. Ibi bidusaba kwiyoroshya no kwegera Imana kenshi, ibi bikadufasha kugendera kure ubwirasi no gushukwa n’ikinyotera cy’iyi si, abayo ndetse n’ibyayo, kuko iyo ubyishinze biragushuka bikagutesha iby’ijuru kandi aribyo by’ingenzi, aribyo ndasimbuzwa.
Intwaro itsinda ibishuko isi idushukisha idutesha umukiro wacu ni umugenzo mwiza wo kwicisha bugufi, kwiyoroshya; kwemera abo turibo, kumenya ibyo dushoboye n’ibyo tudashoye, muri make kumenya ko turi bagufi bityo ntidushobore kureba kure, ibi bkadusaba kwisunga Yezu kuko we ni muremure, areba kure, nako hose, azadufasha kureba kure, kugera kure duhinduka kandi dukora ibyiza.
KU WA GATATU, 26/02/2014
Yak 4,13-17; Mk 9,38-40
Kuri uyu wa Gatatu, Mutagatifu Yakobo araburira abacuruzi abasaba gukunda abantu aho gukunda inyungu cyangwa ibintu, arabasaba kumenya ko Imana ari yo mugenga wa byose, ko ari yo itanga byose, bityo akabasaba kutayibagirwa mu murimo wabo. Yezu aratubwira ko Izina rye rikiza, ko abahuriye kuri iryo zina bose bunze ubumwe nawe, Ukora icyiza wese aba yunze ubumwe na Kristu. Twese rero duharanire kunga ubumwe na Kristu dukora ibyiza.
KU WA KANE, 27/02/2014
Yak 5,1-6; Mk 9,41-50
Kuri uyu wa kane, Mutagatifu Yokobo arakomeza aburira abakungu, abasaba kudatwarwa n’abukungu ngo bibagirwe Imana cyangwa ngo barenganye kandi birengagize abakene, arabasaba kurangwa n’ubutabera mu byo bakora no mu byo bavuga bazirikana ko ibyo bafite byose bikomoka ku Mana umuremyi wa byose. Mu Ivanjili Yezu aradusaba kugira impuhwe kandi tukirinda kugira uwo twabera igitsitariro tukamgusha. Tugomba kandi kugendera kure icyatuma tugwa mu kibi. Yezu aradusaba kwimenya, tukamenya ingusho zacu kandi tukazigendera kure. Tugomba guharanira ubutungane buri munsi.
KU WA GATANU, 28/02/2014
Yak 5, 9-12; Mk 10, 1-12
Tugomba kubaho tutarambirwa gutegereza Nyagasani kuko ari bugufi, ibi bidusaba kwiyumanganya no kwihanganira ibitadushimijishe byose , tuzirikana kurangwa n’ubutabera n’ubutungane mu buzima bwacu, tuzirikana ko Nyagasani ari umugwaneza n’umunyembabazi, ko azabiduhembera. Abashakanye nabo bogomba kubana iteka ryose kugeza ku rupfu nk’uko babisezenye. Muri iki gihe hari amategeko yemerera abashyingiranywe gutandukana, Yezu we ntabyemera kuko umubano w’umugabo n’umugore ushushanya umubano wa Kirirstu na Kiliziya, Imana ubwayo niyo ibihuriza, nta muntu rero ukwiye gutandukanya icyo Imana ubwayo yifatanyirije. Abashakanye rero barasabwa gukomera ku isezerano bagiranye, birinda intandaro yatuma urukundo rwabo rugabanuka, abatabanye neza nabo barasabwa kuganira cyane no kwiyunga byihuse, abafashe icyemezo cyo gutandukana nabo bamenye ko Imana itabyemera ko kwisubiraho ari ukwisubiza agaciro no gushimisha Imana.
KU WA GATANDATU, 01/03/2014
Yak 5,13-20; Mk 10,13-16
Kuri uyu wa gatandatu ukaba n’umunsi wa mbere w’ukwezi kwa Werurwe, turasoza ibaruwa ya Mutagatifu Yakobo, aradushishikariza gusenga, twaba tubabaye cyangwa twishimye, dusabira abarwayi, tunatabariza abarembye ku basaseridoti ngo babahe amasakaramentu ngombwa. Gusenga kwacu kujye kujyana no kuba intungane kuko isengesho ry’intungane ariryo rinyura Imana.
Ni aho mu cyumweru gitaha.
Padiri Viateur SAFARI


text:
Inkuru yitwa ’INKOVU Z’URUKUNDO’. Igizwe n’ibice bitandukanye n’abakinyi batandukanye, iyi nkuru kimwe n’izindi zizajya zisohoka mu byiciro (series) kugeza zirangiye.
IGICE CYA:1
Baca umugani ngo uwarose nabi burinda bucya, ariko burya uwaraye nabi we ntajya agoheka na mba! Tariki 14/02/2011 umwari Icyirabo Sunny yaraye akanuye ageza saa munani z’ijoro ataragoheka. Si uko uko Atari yaryamye, ahubwo we yari yageze mu buriri isaa mbiri z’ijoro dore ko ari nayo saha iwabo bari bakunze kuryamiraho.
Nyuma y’agahinda kenshi cyane no kwitsa imitima ndetse no kwimyoza bya buri kanya nibwo yaje kwigira inama yo guhamagara Tycoon , umusore biganaga ku rwunjye rw’amashuri rwa Gitarama ngo nibura amubaze amakuru ya MANZI Furaha wari umukunzi we kuko umunsi wose wari ushize Furaha yakuye telefone.
Niko guhamagara Tycoon kuko we yari n’inshuti magara ya Furaha , basangiraga akabisi n’agahiye.
Mbere y’uko Icyirabo ahamagara Tycoon, yabanje kubitekereza cyane arwana n’umutima yibaza ukuntu ari butinyuke agakangura umuntu byongeye badakundana muri iryo joro bikamuyobera, rimwe agashaka kubireka undi mutima uti bikore, ariko nyuma aza gufata umwanzuro wo kumuhamagara zigakamwa ayo zitahanye!
N’igihunga cyinshyi afata telephone ye ashakishamo izina TYCOON, ntibyamutindiye kuribona kuko niwe wenyine watangizwaga n’inyuguti ya T muri telefone ye, bityo akimugeraho yahise ahamagara yiteguye guhita amusaba imbaabzi ko amukanguye, ariko mugihe agitekereza ibi, yatunguwe no kumva inimero ya Tycoon ari kuyivugiraho iryo joro! ariruhutsa ati ’Nibura ntari buvuge ko mukanguye!, ariko kuko uyu mukobwa yagiraga ikinyabupfura yahise akupa bwangu ngo Tycoon abanze avugane n’uwo bari kuvugana maze we baze kuvugana ubwo Tycoon araba arangije.
Icyo atamenye ni uko Tycoon yari arimo kuvugana n’umukunzi Icyirabo, akaba n’inshuti idasanzwe ya Tycoon uwo akaba ari MANZI Furaha. Dore ikiganiro bagiranaga:
Bite se munywanyi? ko wiriwe wakuye telefone ku murongo? Cyangwa wari watemberanye n’umukunzi kuri uyu munsi mwangaga ko tubarogoya?
: Byihorere sha!nyir’imyaku arara yoze akaramukana uburimiro! Kandi yarara maso akaramukana ingonera!
Ye! Ko unjimije muvandi?
Ni iki utumva se ? sha nyine ejo hashize mu ijoro hagati twahuye n’ikibazo na n’ubu kigikomeje kandi gihangayikishije..., Akivuga atyo telefone iracika nuko Tycoon ahita yongera ngo amuhamagare bwangu yumve neza icyo mushuti we yashakaga kuvuga ariko inimero ye yayigerageje inshuro ebyiri byanga niko kubyihorera ariko yibukako hari umuntu wamuhamagaye ubwo yavuganaga na Furaha ntabashe kumufata, arebye asanga ni umukunzi wa Furaha, Icyirabo wahoze amuhamagara, niko kwivugisha ati”ubuse uyu arambwira iki ra?nari ngizengo ni wa muhemu Eugenie! Sha ndumva bimbabaje kuba telefone idutengushye nta bwiye Furaha akumiro nahuye nako ngo numve n’inama angira.
Tycoon yavugaga ibi kuko yari afite agahinda yatewe n’umukunzi we Eugenie bigaga ku kigo kimwe gusa Eugenie we yigaga inyuma yabo ho umwaka. Uyu mukobwa yari yasezeranyije Tycoon bari bamaranye amezi atanu kumusura iwabo kuri uwo munsi w’abakundanye ariko Tycoon atungurwa no guhera mu gitondo amutegereje inkoko zigataha atamubonye yewe n’inka zikarinda zinikiza atanamuhamagaye mugihe Tycoon yari yahamagaye uyu mukobwa incuro cumi n’enye nta muntu umwitabye! Ibi bikaba byari byarakaje uyu muhungu cyane kuburyo yashakaga kugisha Furaha inama yo kureka uyu mukobwa kuko akenshi bahoraga batongana bapfa ubusa ariko ikifuzo cya Tycoon telefone yacitse batakiganiriyeho we na Furaha.
Mu gihe Tycoon yari akiri mu majune ako kanya nibwo Icyirabo yahise yongera arahamagara ngo yumve ko Tycoon yavuye kuri telefone k’ubw’amahirwe Tycoon ahita yitaba telefone ya Sunny!
Komera Sunny wacu? Amakuru y’uyu munsi w’agahebuzo se kuri mwe mufite abo mukundana?
Abakundanye? Urakoze! Gusa nti wongere kumbwira ibyo niba udashaka kunyangiriza umutima kand ibyawangije n’ubundi atari bike.
Byagenze bitese kandi kana gato?
Sha niriwe mpamagara Furaha umunsi wose ndamubura, ibaze nawe kwitwa ngo ufite inshuti umunsi nk’uyu ukira byibura nta n’ubutumwa bugufi bukwifuriza umunsi mwiza aguhaye? ukanamuhamagara ukamubura ku murongo?
Yooo! Ihangane gusa mukanya twavuganaga ameze neza.
Eeeh! wowe mwavuganye mbese? Bivuze ngo ni njye adashaka kuvugisha? Ubu se tuvuge ko inshuro namuhamagaye atazibonye kuki njye atahise ampagara wenda niba nari namuhamagaye ataboneka? Burya ni uko abahungu mudufata? Sawa sha ni uko! Ariko Tycoon, reka nkwibarize, umbwize ukuri, ubona ntiruka inyuma y’umuyaga? Koko buriya Furaha arankunda? reba tumaranye amezi arindwi, nta na rimwe biramucika ngo ambwire ngo arankunda byibura hari n’undi muntu umwe kabone niyo yaba ari uruhinja? Kereka kubyandika nabwo rimwe na rimwe yishe umunyana! Reba ntaransaba na rimwe kumusura i wabo, njye n’iyo mbimusabye aranjijisha ntagire icyo ansubiza, sha njyewe nahereye nkiryama kugeza n’bu ntekereza icyo nakora? Mbabarira ungire inama.
Sha ihangane utuze gukundana biragora wowe wibigira amarushanwa bitware gake cyane hanyuma uzafate umwanzuro,gusa ntuzatekereze ko ibyo wifuza mu buzima aribyo ubona kuko Imana iguha icyo ibona kizakugirira akamaro ntiyaguha ibidafite umumaro!
Sha jye mbona Eugenie yarahiriwe pe! Reba mumaranye amezi atanu ariko umwereka urukundo najye bikandenga ntari nyirarwo! Reba wamusuye i wabo, ku ishuri ujya ku musangiza ngo atarya wenyine,reba wamuhaye impano nyishi, sha urwanyu ruraryoshye ureke njye nirukanka inyuma y’ibyansize!
Wivuga utyo wabona Furaha nawe afite impamvu zibimutera kandi wibuke ko burya n’impanga zidakunda ibintu bimwe bityo Furaha ntakunda ibintu byo gukabya nkanjye! Ahubwo se amakuru ya Eugenie sha?
Ese ubwo uragirango unyumve? Humura nta cyo yampisha rero yabimbwiye, mu gitondo yambwiye ko agiye kureba umugabo, rero ntungire injiji yo kujijishwa ndabizi! Twihuriye mubwiye ko yambaye neza ambwira ko ariko umugabo wabimusabye kandi nta wundi mugabo agira atari wowe!
Ahwiii! Urakoze cyokora kuko utumye menya ukuri! kuko ibyo yankoze uyu munsi si iby’i Rwanda! Gusa mbwiza ukuri niba afite undi muntu umutereta basi nkuremo akanjye karenjye hakiri kare?
Sha uwo bakundanaga mbere yawe ubanza bataratandukana gusa ikiza uzabigenzure neza ariko nanjye mba mbona kariya gakobwa kakubabaza rwose ahubwo iyo aba kera twavuga ko yakuroze.
Aya magambo yababaje Tycoon cyane ahita abwira Icyorabo gusubika ikiganiro bakazagikomeza ejo, ariko yumvaga afite umujinya n’agahinda byishi ndetse yumvaga atazongera kuvugisha Eugenie na rimwe, ariko kuko yakundaga gushyira mu gaciro, yafashe umwanzuro wo kubanza kubyigaho neza akamenya niba ibyo abwiwe ari ukuri.
Nyamara ariko bakimara kuvugana Tycoon yahise yakira ubutumwa bugufi buvuye kwa Furaha buteye gutya: “Umva muvandi, telefone irantengushye iri kwizimya kuko guhera ejobundi sindashyiramo umuriro gusa nifuzaga kukubwira ko ndi i Byumba mama wanjye ameze nabi twaraye tumuzanye atumva nka saa tanu z’ijoro yaciye, na telefone nari nayitaye cyokora nayizaniwe na mukuru wanjye mukanya aje kutureba. Gusa ndabona umukecuru ameze nabi sinzi niba uyu munsi awurenga pe! Y’amarozi bamuhaye yahagurutse noneho ku buryo biri kumuniga akamara umwanya adahumeka. Sha sawa ariko nyiramwiza wanjye aribunyice nasanze yampamagaye inshuro utabara, gusa nimbona umuriro ndamuvugisha uretse ko mbona bigoye. Sawa nuvugana na Sunny umusobanurire ko nta muriro mfite ariko ibya mama ntubimubwireho buriya Imana nibishaka ejobundi tuzajya ku ishuri yaratoye mitende.”
Furaha yavugaga ibi ari mu rukerera rwo kuwa 15 Gashyantare 2011 kandi abanyeshuri bari kuzasubira ku masomo kuwa 20 Gashyantare 2011 ubwo haburaga iminsi itanu gusa.
Tycoon akibona ubutumwa bwa mugenzi we yahise amwandikira ubutumwa bumwihanganisha ndetse anamubwira ko yavuganye n’ Icyirabo kandi ameze neza.
Mu kanya gato nyuma yaho Tycoon yoherereje ubu butumwa yahise yakira ubundi butumwa yirukira kubusoma aziko ari mugenzi we Manzi Furaha ubwohereje, ariko atungurwa no gusanga ari Icyirabo umwoherereje ubutumwa buteye butya:”ijoro ryiza muhungu mwiza ariko mfite igiterezo gikeneye inama zawe nzakubwira ku Cyumweru ku ishuri niba ubyemeye”.
Icyirabo akimara kohereza ubu butumwa yahise agwa agacuho arasinzira byimazeyo k’uburyo Ku munsi ukurikiyeho yakanguwe na telefone ya mukuru wa Eugenie ariwe Jeannette nka saa yine z’igitondo.
Icyirabo yahise yibwira ko ari Eugenie uyikoresheje amuhamagara ngo amuhe amakuru y’umunsi mukuru, yibwira ko ahari iye yaba yashizemo umuriro akaba ariyo mpamvu akoresheje iya mukuru we, ariko Icyirabo yatunguwe no kumva ari Jeanette umuhamagaye.
“Sha Eugenie mwaba mwararanye ko ejo yavuye hano atubwira ko mujyanye gushaka umushinga ku Karere none akaba atigeze agaruka kandi tukaba twahamagaye inimero ye ijoro ryose ntatwitabe?”
Nuko Icyirabo wari asanzwe afitanye utubanga twishi na Eugenie ahita asubiza ati “Yego nibyo twagiye kureba umushinga ariko dutaha bwije kuburyo atari gutaha ngo agere aho bityo twiryamira mu rugo, ahubwo ubwo mwanamuhamagaraga twasinziriye kubera umunaniro ntitwayumva! Ahubwo n’ubu Eugenie we aracyasinziriye ntiyumva n’uwinjiye ariko buriya nakanguka araza.
Sha urakoze twari dufite ubwoba (maze akupa telefone).
Icyirabo n’agatwenge gatyaye ati”Ndaguhamije si nahamaje bake! Ariko se ubu uyu mukobwa yaraye he ko na Tycoon yambwiye ko atigeze amusura kandi yarambeshye ko ariho agiye? Sha reka muburire ataza kugera murugo akarya iminwa ariko nawe amaze kwiga imico mibi pe! Gusa genda Tycoon wagorwa! Ngo ubu nawe ufite za mashuti rero kandi umwana yaraye asusurutsa abandi wowe wanditse kane mu gitanda? ababyeyi bo bazi ngo za makobwa zagiye gushaka umushinga! sha Tycoon ni uko atabyemera ampaye amahirwe namwikundira urutaryarya. Nuko nyuma yo kwivugisha atyo ahita yandikira Eugenie ubutumwa bugufi amubwira ukuntu yabeshye iwabo ngo nibamubaza ataza kurya iminwa...
Sixbert Murenzi


text:
Ndagisha inama ndumugabo ndubatse mfite umugore twabyaranye umwana umwe ariko afite abandi babiri none anca inyuma agasanga abo babyaranye namufata agasaba imbabazi nkamubabarira ngo yenda bizashira ariko wapi.
Ikibabaje nta rukundo angirira kandi ntacyo amburana haba no muburiri kandi nange kubaho sindakundana.
ikibazo mfite giteye gutya nsigaye numva nshaka uwankunda tugakundana nkumva uko bimera kuko uwo naruhaye ntarubona ariko uwo mbibwiye abwirako bitashoboka kandi mfite umugore none numva ubuzima bumbihiye kubaho ntabyishimo pe mungire inama
Ibitekerezo
niba umukunda ntanyurwe mureke wasanga urinumwanakuriwe tuza ushake umukunzi witonze urekekubyihutishacyane uzamubona Kanda hano umusubize
Ihangane ark umenyeko innyo zahuye zicara zihigana Kanda hano umusubize
sha umva sukukubesha niba aguca inyuma niyo wagira ute ntashobora kubireka gusa uzamureke usha ke divorce then nyuma wishakire undi Kanda hano umusubize
mureke nubundi igituba nikimboro wizaniye ikiryabarezi Kanda hano umusubize
Ndumva mwese muri abanyabibazo.Kugirango ikibazo cyanyu gikemuke ni ukubanza kumenya uko mwabanye niba mutarabeshyanye none mukaba muri guhura n'ingaruka zibinyoma.Egera abakozi b'Imana Kanda hano umusubize
Ku banyamakuru b'imirasire.com Byaba byiza kurushaho mugiye mukangurira ababagana bagisha inama kujya bagaruka kuri uru rubuga bagatanga ubuhamya bw'ukuntu inama bahawe zabafashije. Ibi byafasha abatanga inama kumenya ko izi nkuru ziba atari impimbano(ku mbuga nkizi bibaho) kandi bikaba byanabatera umwete wo gutanga inama zubaka kuko hari inama ubona zishobora kongera ibibazo aho kubikemura. Ubuhamya kandi bwatuma abazana ibibazo biyongera bigafasha umuryango nyarwanda kuko mbona ibibazo byinshi biba bishingiye ku muryango. Murakoze. Kanda hano umusubize
Wa mugabo we ndabona nawe ibyawe bidasobanutse! None se ko uvuga ko utigeze ukunda,uwo mugore wamushatse utamukunze?none se ko umushakira urundi rukundo hejuru ubwo uracyamukunda?none se wibwira ko atabimenya? None se ubwo ntiyaba ajya mu bakunzi be ba kera gushaka urukundo yabuze mu rugo? Inama rero ni iyo kureka gushakisha urundi rukundo ukamukunda ukamukundwakaza ubundi nibyanga akongera kuguca inyuma uzahite umusenda izaba ari ingenso! Kanda hano umusubize
wanyikundiye Kanda hano umusubize
oy wikumv k wakwifuz nae gukor nkuk akoz non c woe ubikoz guty k nshimy we bas ajy kub babyarany naw uw ur kwifuz mwarabyarany??oy witekerez nkaban woe it kumwan wae umurek we azigay akugarukir kd ntukiheb Imana izabikor siby?? Kanda hano umusubize
Bibwire Imana imuhindure kuko ishobora byose. Kanda hano umusubize
lmana ishobora byose nshuti,lhangane usenge.cyakora niyongera umuteze abandi bajyanama bakuru mubyimiryango Kanda hano umusubize
niwongerakumufata aguca inyuma uzamujyane mubuyobizi uhite usaba gatanya yemewe namategeko nibwo uzabonaigizubizo cyicyokibazo. Kanda hano umusubize
muvandi umva mureke kd usenge Imana izasobanure ibyawe! Kanda hano umusubize
Ndakeka ko wahubutse ugashaka umuntu utazi cg wibwiraga ko azahinduka. Ubwo umaze kubona ko wibeshye rero, wikomeza gutoteza inzira uzi neza ko itazakugeza aho ushaka... hato bitazakuviramo kwiyahura cg gukoreshwa n'umujinya. Mwarasezeranye? Iki? Mufitanye abana? Hari byinshi nifuza kumenya mbere yo gukomeza. Mpamagara kuri zero karindwi iminani ibiri karindwi eshatu gatandatu umunani rimwe tubiganireho. Ukomere. Kanda hano umusubize
uraza sha nkwikundire jewe nabuze uwo ndaruha! Kanda hano umusubize
Mbaje kukwihanganisha, inama nakugira ni ebyiri iyambere 1) wapfukama ukamusengera imana yabikora bigakunda mukabana mumahoro , inama yakabiri 2 ) nubona byanze ukaba ufite ibimenyetso byuko agucya inyuma nagufasha nkaguha inama mubijanye namategeko mpamagara kuri 0788821058 avocat , urakoze Kanda hano umusubize
Mureke hakirikare abakobwa barahali man Kanda hano umusubize
niba umwereka urukundo ntabibone bivuze ko umukunda.komeza umugaragarize urukundo azageraho ajijuke.kuko umuti ntavwo ari ugutandukana wapi. ni Kevin Kanda hano umusubize
Murekepe.muhe.rugari.nawe.uzabona.abagukunda.kuko.ntagukeneye.asange.abakeneye Kanda hano umusubize
Wamuretse hakiri kare atazanagutera na sida Kanda hano umusubize
Namwirukane Aboneguhiga Uwundi Kanda hano umusubize


text:
Bikunze kuvugwa kenshi ko ngo iyo umusore aryamanye n’umukobwa kuva ubwo ahita amwanga burundu, mbese nta rukundo ngo ashobora kumugirira nyuma y’uko bakoranye imibonano mpuzabitsina.
Ese koko niko biri? Ibyose byaba ari ibyatuma koko urukundo rukonja cyangwa ahubwo birarwongera? Niba ari ukuri se ubwo abagabo bose bafite abagore ntibabakunda?
Ibi bibazo byose nyuma yo kubyibaza ngirango mwaba mwamaze gusobanukirwa neza ko kuryamana ku bakundana batararushinga ataribyo byatuma umuhungu ahita yanga umukobwa, ndetse ahubwo byagakwiye no kongera urukundo hagati yabo.
Ahubwo rero dore zimwe mu mpamvu zishobora gutuma umuhungu ahita akatira umukobwa nyuma yo kuryamana:
1. Kuba n’ubundi nta rukundo rwari ruhari
Niba umusore yari afitanye umubano n’inkumi agamije kwiryamanira nawe gusa nta rukundo rundi rufite intego amufitiye, azakora ibishoboka byose nyine ngo abigereho nabirangiza ahite amutera ishoti wa mugani wa ya mvugo y’abubu.
2. Kuba umukobwa yagaragaza imbaraga nke
Indi mpamvu yatera umusore guhinduka akanga umukobwa nyuma y’uko baryamana, ni ukuba umukobwa yagaragaza ko amwemereye kuryamana mu buryo bworoshye mbese bikaba byatera umusore gutekereza ko n’abandi bose ashobora kubemerera.
3. Imyitwarire mibi ku mukobwa nyuma y’uko baryamana
Ibi bikunze kubaho kenshi kandi mu nzira nyinshi, umukobwa akaba yakitakariza amanota mu gihe amaze kuryamana n’umuhungu. Niba bamaze kuryamana, ni bibi cyane kuba umukobwa yabicyurira umusore cyangwa se akabiganiriza bagenzi be kuko nabyo byereka umuhungu ko nyamukobwa ari birihanze atazi kuzirikana amabanga y’urugo!
4. Kudashimishanya mu buriri
Nk’uko dusanzwe tuvuga ko gutera akabariro ariryo zingiro ry’akanyamuneza ku bashakanye, iyo abatarashakana baryamanye nabo iyo batabashije kwishimana kuri iyo ngingo biba ikibazo. Niba rero umusore atishimiye cyangwa se atanyuzwe n’ibyo bakoze, bishobora kumutera kumva atakimufitiye ibyiyumviro[Sentiments] bigatuma n’urukundo yari amufitiye rukendera.
5. Gukabya kwijijisha k’umukobwa
Ibi ni ikibazo gikunze kubera benshi mu bakundana intandaro yo gushwana mu gihe bamaze kuryamana. Aha usanga bamwe mu bakobwa bemera kuryamana n’abakunzi babo nyamara bagashaka kwerekana ko bikozwe ku nyungu n’ubushake bw’umusore naho inkumi ntacyo biyimariye ndetse itazi n’aho bigana mbese ari n’ubwa mbere abikoze.
Nyamara akenshi usanga bene abo bakobwa baba babizi cyane ndetse wenda atari n’ubwa mbere babikoze. Binabaho ndetse ko umukobwa yihandagaza akereka umusore ko baryamanye ku gahato k’umusore.
Ese koko bibaho ko byakorwa ku ngufu z’umusore umukobwa atabishaka? Niba aba yemeye kubikora se kuki atiyemeza no kubikorana ubushake n’umutima ucyeye?
Ngaho nawe gira icyo ubivugaho. Ubona koko kuryamana byo ubwabyo aribyo bitera umusore kwanga umukobwa bakundanana? Wowe se ubona impamvu ari iyihe?
81,585 total views, 64 views today


text:
Isengesho ryo kwihana - Moise Uwizeye
Intangiriro
Yesu ashimwe, amazina yanjye nitwa Uwizeye Moise (PhD). Ndashima Imana kubw’uyu mwanya mbonye kugira ngo dusangire ku ijambo ry’Imana rivuga ku “GUSENGA”.
Iyo dusomye muri Yeremiya 33:3, dusanga ko GUSENGA ari ikiganiro ugirana n’Imana kiyihesha uburenganzira bwo kwinjira mu buzima bwawe. “Ntabaza ndagutabara, nkwereke ibikomeye biruhije utamenya.” Umuntu ni umuyobozi w’ubuzima bwe. Niyo mpamvu Imana ikenera uburenganzira bwo kwinjiza mu buzima bw’umuntu binyuze mu MASENGESHO. Niba rero ushaka kubona Imana igukemurira ibibazo byakunaniye mu rugo, mu kazi, mu mashuri no mu buzima bwawe, urasabwa kugirana n’Imana ikiganiro kiyihesha uburenganzira bwo gukemura ibyo bibazo byananiranye.
Dukeneye rero kwiga ku GUSENGA kugira ngo dusobanukirwe ibijyanye no kuganira n’Imana nk’uko Ibishaka (Yohana 4:24). Ni muri urwo rwego abigishwa ba Kristo bamusabye kubigisha GUSENGA nkuko Yohana Umubatiza yigishaga abigishwa be gusenga. Luka 11:1 “Nuko ari ahantu hamwe asenga, arangije umwe mu bigishwa be aramubwira ati"Databuja, twigishe gusenga nk’uko Yohana yigishije abigishwa be.”
Nk’uko tuzabibona, hari ubwoko burindwi bw’amasengesho dusanga mu gisubizo Umwami wacu yahaye intumwa ze igihe zamusabaga kuzigisha “Gusenga” (Matayo 6:9-13). Natwe dukwiriye gukurikiza ubwo bwoko burindwi bw’amasengesho mu gihe dufashe ibihe byo gusenga. Twibuke ko ushobora gusenga ukurikije ubwoko bumwe bwo gusenga. Mu gihe ufite umwanya uhagije, ukaba wakurikiza ubwo bwoko burindwi bwo gusenga dusanga muri Matayo 6:9-13.
- Isengesho ryo guhimbaza (Prayer of praise): Data wa Twese uri mu ijuru
- Isengesho ryo kuramya (Worship prayer): Izina ryawe ryubahwe
- Isengesho ry’Ubwami bw’Imana (Kingdom prayer): Ubwami bwawe buze
- Isengesho ryo Kwiyegurira Imana (Commitment prayer): Ibyo ushaka bikorwe mu is ink’uko bikorwa mu ijuru
- Isengesho ry’Ibyifuzo (Request prayer): Uko bukeneye ujye uduha ibyokurya byacu by’uwo munsi.
- Isengesho ryo Kwihana (Repentance prayer): Ububabarire ibyaha byacu, kuko natwe duharira abarimo imyenda yacu bose.
- Isengesho ry’Uburinzi (Protection prayer): Ntuduhane mu bitwoshya, ahubwo udukize umubi.
Uyu munsi tugiye kuganira ku ISENGESHO RYO KWIHANA (Utubabarire ibyaha byacu nkuko tubabarira ababitugirira). Mu bindi byigisho bitandatu bisigaye tuzarebera hamwe ubundi bwoko butandatu bw’amasengesho nkuko tubusanga mu Isengesho ry’Umwami wacu Yesu Kristo. Dushingiye ku Ijambo ry’Imana dusoma muri Mariko 11:25, 26; turarebera hamwe ingingo zikurikira: 1. AKAMARO KO KWIHANA 2.
UBUSOBANURO BW’IJAMBO ICYAHA 3. UBUSOBANURO BWO KWIHANA 4.
INTAMBWE ESHATU Z’ISENGESHO RYO KWIHANA. Ndasaba abafite Bibiliya gusoma imirongo yose nakoresheje ntegura iki cyigisho kugira murusheho kwigishwa cyane n’Umwuka Wera.
1. AKAMARO KO KWIHANA
Kugira ngo dusobanukirwe isengesho ryo kwihana, reka tubanze turebere hamwe akamaro ko kwihana twifashishije ijambo ry’URUKUNDO. Muri make ururimi rw’Ikigiriki rufite amagambo ane avuga ku rukundo ari yo:
- Eros (urukundo ruba hagati y’abantu babiri badahuje ibitsina). Iyo uru rukundo rwangijwe n’ibyaha, haba hakenewe KWIHANA kugira ngo rwongere rugaruke.
- Storge (soma sitoruje) ni urukundo ruranga abantu bahuriye mu muryango umwe, bahuje amaraso. Iyo uru rukundo rwangijwe n’ibyaha, haba hakenewe KWIHANA kugira ngo rwongere rugaruke.
- Fileo ni urukundo ruba hagati y’abantu babiri badahujwe n’isano y’amaraso. Iyo uru rukundo rwangijwe n’ibyaha, haba hakenewe KWIHANA kugira ngo rwongere rugaruke.
- Agape ivuga urukundo rw’Imana ikunda abantu. Iyo uru rukundo rwangijwe n’ibyaha, haba hakenewe KWIHANA kugira ngo rwongere rugaruke.
Ibyaha bigaragaza mu buzima bwacu bigamije gusenya urukundo rwa Eros, Storge, Fileo na Agape. Iyo usesenguye ubusobanuro buvuga ku Ibyaha bisenya ubwoko bune bw’urukundo tumaze kurebera hamwe, usanga bishobora gushyirwa mu magambo atatu dusanga muri Zaburi 51:3,4. “Mana, umbabarire ku bw’imbabazi zawe, ku bw’imbabazi zawe nyinshi usibanganye IBICUMURO byanjye. Unyuhagrire GUKIRANIRWA kwanjye, unyeze unkureho IBYAHA byanjye.”
2. UBUSOBANURO BW’IJAMBO
Ibyaha rero bifite ubusobanuro butatu: Icyaha (mu buke), Gukiranirwa n’Ibicumuro. Reka turebere hamwe itandukaniro ry’aya magambo atatu.
- ICYAHA (Sin) bivuga guhusha intego (manquer le but/ Missing the mark). Abaroma 3:23 hatubwira hati, “kuko bose bakoze ibyaha, ntibashyikira ubwiza bw’Imana.” Igihe Adamu yakoraga icyaha, abantu bose bagikoreye muri we, bityo abantu bose bahusha intego yatumye Imana ibarema yo kugira ishusho y’Imana, gusa nk’Imana no gutwara isi n’ibiriho byose (Abaroma 5:12, Abaroma 3 :23, 3: 9-19). Icyaha (mu buke) rero cyangije urukundo rwa AGAPE (urukundo ruri hagati y’Imana n’abantu). Ariko Imana yiyunze natwe muri Kristo kugira ngo twongere kugira ishusho y’Imana, gusa nk’Imana no gutwara isi n’ibiriho byose (2Abakorinto 5:19). Dukeneye rero KWIHANA kugira ngo twongere kugira imibereho yuzuyemo urukundo rw’Imana (Agape) kandi igendera ku ntego nyamukuru yatumwe Imana iturema (Itangiriro 1:26)
- GUKIRANIRWA (Iniquité/ iniquity): Kuva abantu bose bakorera icyaha muri Adamu, bafite kamere mbi yo kutagira urukundo rw’Imana (1Yohana 4:16, 20; Zaburi 51:5; Yesaya 53:6; 64:6). Iyi kamere y’icyaha ikuririra abantu mu bikorwa bibi bituma bahemukirana buri munsi, bakangiza urukundo rwa Eros, Storge, Fileo. Niyo mpamvu Dawidi avuga ati: “Dore naremanywe gukiranirwa, mu byaha ni mo Mama yambyariye.” (Zaburi 51:7). Mu gihe ibyaha byasenye urukundo rwacu, dukeneye rero KWIHANA kugira ngo urukundo rwa Eros, Storge, Fileo rwongere rugaruke muri twe.
- IBICUMURO (Transgession) ni igikorwa cyo kwica amategeko wari usanzwe uyazi (1Yohana2:4; 3:4, 6-8; Abaroma 7:7-13). Ni kuvuga ko gucumura ni bisaba kuba wari urizi itegeko hanyuma ukaryica. Kuva kuri Adamu kugeza kuri Mose, abantu bakoraga ibyaha, ariko hagati yabo nta mategeko yari yaratanzwe. Abaroma 5:13: “Amategeko ataratangwa icyaha cyahozeho mu isi, ariko ntawe kibarwaho amategeko adahari.” Ni kuvuga ngo ibyaha byakorwaga byari mu rwego rwo GUKIRANIRWA (Reba ubusobanuro hejuru). Ariko amategeko amaze gutangwa, icyaha cyahindutse igicumuro. Niyo mpamvu icyaha ari kwica itegeko. Gutangwa kw’amategeko ntibyigeze bikemura ikibazo cy’icyaha, ahubwo cyarushijeho kuba kibi, kuko itegeko ryereka abantu ko kubera ko bananiwe kuryubahiriza bakwiriye gupfa. Amategeko ashinzwe kwereka abantu ko ari abanyabyaha. Dukeneye rero KWIHANA kugira ngo dusane urukundo rwa Agape, Eros, Storge, Fileo rwangijwe n’ibyaha.
3. UBUSOBANURO BWO KWIHANA
- Kwihana ni iki? Kwihana bituruka ku ijambo ry’igiheburayo “nachum” risobanura “Kubabazwa” cyangwa “kwicuza”. Iri jambo rihura n’irindi ryo mu kigiriki ryitwa “Metanoeo” rivuga “guhindura ibitekerezo”, cyangwa “guhinduka mu myumvire”. Kwihana rero ni kubabazwa n’icyaha, ugahindura ibitekerezo n’imyumvire imbere y’Imana n’imbere y’abantu wahemukiye.
- Kwihana guturuka ku bwoba ntabwo ari kwihana nyakuri. Hari abantu benshi bahahamurwa n’inyigisho z’iterambwoba, bikabatera kwihana. Ariko iyo icyo batinyaga kitakiriho, ubwoba burashira, bagasubira mu byaha (Imigani 1:26). Mu byukuri KWIHANA no KWICUZA ni ibintu bibiri bitandukanye. KWICUZA ntabwo ari ukwihana nyakuri, ahubwo ni ukwihana kwa nyirarureshwa guturuka ku bwoba. Bibiliya iragaragaza neza ko ubwoba budashobora kubyara kwihana nyakuri. Urugero, Kwicuza kwa Yuda na Esawu na Balamu ntibyigeze bibatera KWIHANA by’ukuri, ahubwo bakomeje ibikorwa byabo bibi.
- Bibiliya iragaragaza neza ko KWICUZA bidashobora kubyara KWIHANA nyakuri. Ahubwo KWIHANA NYAKURI bituruka gusa ku gusobanukirwa no “Kugira neza kw’Imana n’urukundo rw’Imana” noneho akaba ari byo bitureshya, tukihana. Mu ncamake, Abanyabyaha ntibihana kubwo gutinya igihano cy’icyaha, ahubwo bihana bitewe n’agahinda gaturuka ku guhemukira Imana yacu na bagenzi bacu.
- 4. INTAMBWE ESHATU Z’ISENGESHO RYO KWIHANA.
Mu isengesho ryo kwihana, hari intabwe eshatu tugomba kuzirikana:
- Intambwe ya mbere: KWATURA IBYAHA
- Intambwe ya kabiri: GUSANA IBYANGIRITSE
- Intambwe ya gatatu: GUTANGA IMBABAZI
INTAMBWE YA MBERE: KWATURA IBYAHA
Kwatura ni iki? “Kwatura” bivuga “Kuvuga ukoresheje akanwa, Kurangurura cyane, Kumvikanisha ijwi ryawe.” (Abaroma 10:10). Kwatura ni uburyo bwiza bwerekana ibyo umuntu atekereza.
- Mu gihe cyo kwatura ibyaha, icyaha kigomba kwaturwa uko kiri, nta guca kuruhande. “Uhisha ibucumuro bye ntazagubwa neza, ariko ubyatura akabireka azababarirwa.” (Imigani 28:13) Ntabwo icyaha gikurwaho n’amashuri wize cyangwa inshingano afite mw’itorero nko kuba ari Pasteri, umudiyakoni, n’ibindi. Ntabwo icyaha gikurwaho n’amafaranga menshi ufite cyangwa imyaka myinshi amaze mw’itorero. Ntabwo icyaha gikurwaho n’iminsi myinshi umaze waragikoze, cyangwa gukora imirimo myinshi mw’itorero nko kuririmba, kubwiriza no kwigisha Ijambo ry’Imana, gusenga cyaneee no kwiyiriza ubusa iminsi myinshi. Ntabwo ibyaha byawe bikurwa no gutanga ubuhamya mu biterane. Ahubwo icyaha gikurwaho gusa no kucyatura utanyuze ku ruhande (Zaburi 32:1,2.
- - Hari ibyaha kwaturira Imana yonyine gusa kugira ngo uyisabe imbabazi. Hari kandi ibindi agomba kwaturira umuntu wahemukiye kugira ngo umusabe imbabazi. Ariko niba ari ibyaha rusange byakorewe ku mugaragaro, umunyabyaha agomba kubyatura ku mugaragaro, akabisabira imbabazi. Ibi byose bikorwa nta gukikira icyaha, kandi buri cyaha cyose kigasabirwa imbabazi mu izina ryacyo. Urugero:
- o Niba ari icyaha cy’ubusambanyi, iki cyaha kigomba kuvugwa uko kiri, nta guca ku ruhande.
- o Niba ari icyaha cy’ubwicanyi, iki cyaha kigomba kuvugwa uko kiri, kitanyurwa ku ruhande.
- o Niba ari icyaha cyo kwiba, iki cyaha kigomba kuvugwa mu izina ryacyo.
- o Niba ari icyaha cyo kwifuza umugore w’abandi, iki cyaha kigomba kwerurwa, ntikikikirwe, kikavugwa uko kiri.
N’ibindi byaha niko bigomba gukorwa ku mugaragaro, umunyabyaha agasana akabyatura ku mugaragaro kandi akabisabira imbabazi bose babireba. Niyo mpamvu Yakobo yavuze: “Mubwirane ibyaha byanyu, musabirane kugira ngo mukire.” (Yakobo 5:16)
- Icyaha cy’umuntu umwe cyakorewe abantu benshi cyaturirwa mu ruhame. Umunyabyaha ashobora kuba yarahemukiye abantu benshi. Kandi bigoye guhura na buri muntu yahemukiye. Icyo uwo munyabyaha akora, asaba imbabazi muri rusange ku mugaragaro, imbere y’imbaga y’abantu benshi yahemukiye. Cyangwa mu karere yakoreyemo ibyo byaha. Niyo mpamvu Pawulo wishe abana b’Imana benshi yavuze ngo: “Ubwanjye nibwiraga yuko nkwiriye gukora byinshi birwanya izina rya Yesu w’i Nazareti. No kubikora nabikoreraga i Yerusalemu, ngashyira abera benshi mu mazu y’imbohe mpawe ubutware n’abatambyi bakuru, kandi uko babicaga nemeraga ko babica. No mu masinagogi yose nabahanaga kenshi nkabahata gutuka Yesu, kandi kuko nasazwaga cyane no kubarakarira, ni cyo cyanteraga kubarenganiriza no mu midugudu y’abanyamahanga.” (Ibyakozwe 26:9-11).
- Icyaha rusange cyihanirwa muri rusange. Icyaha rusange ni icyaha gikorwa n’itsinda ry’abantu benshi. Kandi kwihana icyo cyaha bikorwa muri rusange. Ubwoko runaka bw’abantu bushobora kwica ubundi bwoko, cyangwa igihugu runaka kigakorera ubugome ikindi gihugu, cyangwa itsinda ry’abantu runaka nk’amabandi rigahemukira imbaga y’abantu benshi. Kuko icyo cyaha kiba cyakozwe mu izina ry’ubwoko cyangwa mw’izina ry’igihugu cyangwa mw’izina ry’itsinda runaka; icyo cyaha kigomba kwihanirwa muri rusange, mu izina ry’ubwoko cyangwa mw’izina ry’igihugu cyangwa izina ry’itsinda. Reka turebere hamwe urugero rw’icyaha rusange cyakozwe n’Abisiraheli. Abisiraheli bakoze icyaha rusange cyo kwanga Imana, bisabira umwami. Mu gihe cyo kwihana, Abisiraheli bavuze ko bihanye ibyaha byose, hamwe n’ikindi cyaha cya rusange cyo “kwisabira umwami”. “Nuko Samweli asaba Uwiteka, maze uwo munsi Uwiteka yohereza guhinda kw’inkuba n’imvura, abantu bose baherako batinya Uwiteka na Samweli. Nuko abantu bose babwira Samweli bati “Sabira abagaragu bawe ku Uwiteka Imana yawe twe gupfa, kuko twongereye ku byaha byacu byose iki cyaha cyo kwisabira umwami.” (1Samweli 12:18-19).
INTAMBWE YA KABIRI: GUSANA IBYANGIRITSE
- Intambwe ya kabiri yo kwihana ni gusana ibyangiritse. Umunyabyaha wihanye agomba gusana ibyo yangije. Ibi bituma abantu bose yahemukiye bamugarurira icyizere. Biragoye ku munyabyaha kwibuka abantu bose yahemukiye, ibintu byose yibye, abantu bose yishe, abantu bose yagambaniye, ingo zose yasenye, n’ubugome bwose yakoreye abantu. Ariko Umwuka Wera agenda yibutsa buhoro buhoro uwo munyabyaha bimwe mu bintu yangije, kugira ngo akurweho umugayo abantu baba bamufiteho. Birumvikana ko iyi ntambwe ya kane igoye ku banyabyaha benshi, ariko ni inshingano kuri buri muntu gusana ibyo yangije. Niyo mpamvu Ijambo ry’Imana rivuga ngo: “Umunyabyaha nagarura ibyo yahawe ho ingwate, akagarura ibyo yibye, akagendera mu mategeko ahesha ubugingo ntakore ibibi, kubaho azabaho ntabwo azapfa. Ibyaha bye byose yakoze nta na kimwe kizamwibukwaho, yakoze ibyo gukiranuka bihwanye n’amategeko, kubaho azabaho.” (Ezekiyeri 33:15-16)
- Iyo umunyabyaha adafite ubushobozi bwo gusana ibyo yangije, agomba kubisabira imbabazi imbere y’abo yahemukiye. Niba umujura adafite ubushobozi bwo kwishyura ibyo yangije, asanga abantu yibye akabasaba imbabazi. Niba indaya idashobora kubaka ingo z’abandi yasenye, asanga abo yahemukiye akabasaba imbabazi. Umwicanyi ntashobora kuzura abantu yishe. Ariko uyu mwicanyi agomba gusanga umuryango yiciye akuwusaba imbabazi. Niba umunyabyaha afunzwe, adashobora guhura n’abo yahemukiye, agomba kwoherereza ubutumwa bwo gusaba imbabazi abo yahemukiye.
- Ariko ku munyabyaha ufite ubushobozi bwo gusubiza iby’abandi, agomba kubikora. Urugero, indaya yatwaye umugabo w’abandi, igomba gusaba imbabazi umugore yatwaye umugabo kandi igasubiza umugabo w’abandi. Umuntu wasambanye, agomba gusaba imbabazi abantu bose yasambanye nawe. Umujura ubitse ibisahurano, agomba gusubiza ibintu yasahuye. Niba abo yibye batakiriho, agomba gusubiza ibyo bisahurano umuryango wa ba Nyakwigendera. Niyo mpamvu Zakayo yavuze ngo: “Umuntu wese nambuye ndabimuriha kane.” (Luka 19:8-9)
INTAMBWE YA GATATU: KUBABARIRA
- Isengesho ryo kwihana ni isengesho Imana yihutira gusubiza buri gihe, cyane igihe ubabarira abandi. Ubundi bwoko bw’amasengesho bushobora gutinda gusubizwa, ariko imbabazi z’Uwiteka ni igisubizo cyihuta cyane. Mu isengesho ryo Kwihana, abantu baturirana ibyaha byaho kandi Imana yishimira kubona abantu batanga imbabazi (Mariko 11:25,26).
- Imana yumva gusa amasengesho y’abantu batanga imbabazi kuri bagenzi babo. Mu kiganiro tugirana n’Imana, mugihe dukeneye imbabazi n’imigisha y’Imana, tugomba kuba dufite umutima wo kubabarira abandi. Kuko iyo tutababariye abandi, Data wa twese ntashobora kutubabarira no kuduha imigisha (Matthew 6:12). Birashoboka ko umuze igihe usenga, ariko ntusubizwe. Wiyirije ubusa igihe kinini, ariko wabuze igisubizo cy’amasengesho yawe. Inzitizi ibitera ni uko wanze gutanga imbabazi. (Matthew 6:14, 15). Umutima wawe utababarira wafunze umuyoboro Imana inyuzamo imigisha yawe. Wasengeye akazi, urakabura bitewe no kutababarira, indwara zawe zanze gukira bitewe no kutababarira, wabuze promotion mu kazi bitewe no kutababarira, wabuze urubyaro bitewe no kutababarira, wabuze umugisha mu bucuruzi bitewe no kutababara. Amashuri yarakunaniye bitewe no kutababarira.
- Umuntu wanga gutanga imbabazi ahora imvune iruta iy’umunyabyaha wamuhemukiye. Ku muntu wahemukiwe, iyo adatanze imbabazi ahorana agahinda n’umujinya. Ibi bibazo bituma imvubura z’umubiri we zitwa Adrenaline zihora zisuka mu maraso. Kubazi imodoka, aba ameze n’imodoka ihora imena amavuta ya moteri. Igihe kiragera iyi modoka ikagonga moteri. Niko bigendekera umuntu utababarira, igihe kiragera akarwara indwara zitewe n’iyo misemburo ihora yisuka mu maraso. Zimwe muri izo ndwara ni nko guhagarara kw’imihango y’abakobwa, kurwara igifu kidakira, gupfuka imisatsi, kutwara umutima, guhuma kw’amaso, kurwara inkora idakira n’ibindi.
UMWANZURO
Tumaze kurebera hamwe ingingo zidufasha gusobanukira n’isengesho ryo kwihana, mbese witeguye kwihana no gutanga imbabazi? Imana iguhe umugisha kubw’iyi ntambwe wiyemeje gushyira mu bikorwa. Ndagusaba gusengana natwe muri aya magambo:
“Mwami Yesu…, ndizeye ko uri Umwana w’Imana…., kandi nizeye ko wampfiriye ku musaraba, ku munsi wa gatatu ukazuka…. Nguhaye ubuzima bwanjye bwose... Mbabarira ibyaha byanjye byose nakoze, ibyo nibuka n’ibyo ntibuka…. Unyejeshe amaraso yawe wavuye ku musaraba i Karuvali…. Kandi unkureho uruhanza rw’icyaha…. Wandike izina ryanjye mu gitabo cy’ubugingo…. Ndagusaba kunyuzuza Umwuka wawe Wera kugira ngo anyobore mu nzira yo gukiranuka kugeza umunsi uzaza kunjyana mu bwami wanteguriye isi itararemwe…. Mbisabye mu izina rya Yesu Kristo, Amen”


text:
mar.
21
août
2012
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 43, 1-7a)
Umuntu Uhoraho yantumyeho 1anjyana ku irembo rigana mu burasirazuba, 2mbona ikuzo ry’Imana ya Israheli rije rituruka mu burasirazuba, riza mu rusaku rumeze nk’imyoromo y’amazi magari, maze isi yose ibengerana ikuzo. 3Iryo bobekerwa ryari rimeze nk’iryo nigeze kubona igihe Uhoraho aje gusenya umugi, cyangwa iryo nari naraboneye ku ruzi rwa Kebari. Ako kanya ngwa hasi nubamye. 4Nuko ikuzo ry’Uhoraho ryinjira mu Ngoro rinyuze mu irembo riteganye n’iburasirazuba. 5Umwuka unjyana ubwo unyinjiza mu gikari cy’imbere, maze mbona ikuzo ry’Uhoraho ryuzuye mu Ngoro. 6Numvaga uwamvugishaga ari mu Ngoro, naho wa muntu akaba ahagaze iruhande rwanjye. 7aUhoraho arambwira ati “Mwana w’umuntu, aha ni ho hagenewe intebe yanjye y’ubwami, ni na ko kabaho nzajya nkandagizaho ibirenge byanjye. Nzatura mu Bayisraheli rwagati iteka ryose.”
ZABURI (Zab 85 (84), 9ab.10, 11-12, 13-14)
Inyik/ Ikuzo ry’Uhoraho rizaguma mu gihugu cyacu.
Ndashaka kumva icyo Uhoraho Imana avuze;
aravuga iby’amahoro y’umuryango we n’abayoboke be.
Koko ubuvunyi bwe buba hafi y’abamutinya,
kugira ngo ikuzo rye rigume mu gihugu cyacu.
Impuhwe n’ubudahemuka byarahuriranye,
ubutabera n’amahoro birahoberana.
Ubudahemuka buzamera busagambe ku isi,
maze ubutabera bubururukireho buva mu ijuru.
Uhoraho ubwe azabaha ihirwe,
maze isi yacu izarumbuke imbuto.
Ubutabera buzamugenda imbere,
n’intambwe ze zigaragaze inzira.
IBANGONDIRIMBO RIBANZIRIZA IVANJILI (Mt 23, 9b.10b)
Alleluya Alleluya.
Mufite Umubyeyi umwe gusa, Imana Data uri mu ijuru.
Mufite Umuyobozi umwe gusa, ari we Kristu.
Alleluya.
IVANJILI
+ Matayo (Mt 23, 1-12)
Muri icyo gihe, 1Yezu abwira rubanda n’abigishwa be ati 2« Abigishamategeko n’Abafarizayi bicaye ku ntebe ya Musa : 3nuko rero nimukore kandi mukurikize icyo bababwira cyose, ariko ntimukigane imigenzereze yabo, kuko bavuga kandi ntibakore. 4Bahambira imitwaro iremereye bakayikorera abantu, ariko bo bakanga kuyikozaho n’urutoki ! 5Muri byose bakorera kugira ngo abantu bababone. Ni cyo gituma barushanwa gutwara ku kuboko no ku gahanga udupapuro twanditseho Amategeko, n’incunda z’imyambaro yabo bakazigira ndende. 6Bakunda ibyicaro bya mbere aho batumiwe, n’intebe za mbere mu masengero, 7bagakunda kuramukirizwa ku karubanda no kumva abantu babita ‘Mwigisha’. 8Mwebweho ntimugatume babita ‘Mwigisha’, kuko Umwigisha wanyu ari umwe gusa, mwese mukaba abavandimwe. 9Ku isi ntimukagire uwo mwita Umubyeyi wanyu, kuko mufite Umwe gusa, Imana Data uri mu ijuru. 10Ntimukemere ko babita ‘Abayobozi’, kuko mufite Umuyobozi umwe gusa, ari we Kristu. 11Umukuru muri mwe azabe umugaragu wanyu. 12Uzikuza wese azacishwa bugufi, naho uzicisha bugufi azakuzwa. »


text:
mer.
19
janv.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 3,7-14)
Bavandimwe, 7nk’uko Roho Mutagatifu abihamya ati«Uyu munsi nimwumva ijwi rye, 8ntimunangire imitima yanyu nk’igihe cyamananiza, nk’uko byabaye ku munsi w’igeragezwa mu butayu; 9aho abasekuruza banyu bangeragereje bashaka kunyinja, n’ubwo bari barabonye ibikorwa byanjye mu myaka mirongo ine. 10Ni cyo cyatumye ndakarira iyo nyoko maze ndavuga nti “lteka ryose umutima wabo urararuka; ntibamenye inzira zanjye!” 11None narahije uburakari bwanjye ko batazinjira mu buruhukiro bwanjye!» ; 12Muramenye rero bavandimwe, ntihakabe n’umwe muri mwe wigiramo umutima mubi, ngo yitandukanye n’Imana Nzima, abitewe no kubura ukwemera. 13 Ahubwo buri munsi nimuterane inkunga, igihe cyose hakiri «Uyu munsi» Ibyanditswe bivuga, maze ntihagire n’umwe muri mwe unangira umutima, ayobejwe n’icyaha. 14Twabaye koko umwe na Kristu, niba ariko dukomeje kudahinyuka ku mimerere yacu yo mu ntangiriro.
ZABURI (Zab 95 (94), 6-7abc,7d.8-9, 10-11)
Inyik/ Uyu munsi ntitugundirize umutima wacu,
ahubwo twumve ijwi ry’Uhoraho.
Nimwinjire, duhine umugongo twuname;
dutere ivi imbere y’Uhoraho waturemye.
Kuko we ari Imana yacu,
naho twe tukaba imbaga yo mu rwuri rwe,
N’ubushyo buragiwe n’ikiganza cye.
Iyaba uyu munsi mwakundaga mukumva ijwi rye!
«Ntimugundirize umutima wanyu nk’i Meriba,
nko ku munsi w’i Masa mu butayu,
aho abasekuruza banyu banyinjaga,
Aho bangeragerezaga,
n’ubwo bari barabonye ibikorwa byanjye.
«Mu myaka mirongo ine nazinutswe iyo nyoko,
Maze ndavuga nti “Ni imbaga y’umutima wararutse,
ntibazi amayira yanjye!”
Ni cyo cyatumye ndahirana uburakari,
Ko batazinjira mu buruhukiro bwanjye.»
IBANGONDIRIMBO RIBANZIRIZA IVANJILI (Mt4, 23)
Alleluya Alleluya.
Yezu yamamazaga Inkuru Nziza,
agakiza icyitwa indwara n’ubumuga cyose muri rubanda.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 1, 40-45)
Muri icyo gihe, 40umubembe aza agana Yezu apfukama imbere ye, amwinginga agira ati «Ubishatse wankiza!» 41 Yezu amugirira impuhwe, arambura ukuboko amukoraho avuga ati, «Ndabishatse, kira» 42 Ako kanya ibibembe bimuvaho, arakira. 43Yezu aramwihanangiriza, amusezerera ako kanya 44amubwira ati «Uramenye ntugire uwo ubibwira, ahubwo genda wiyereke umuherezabitambo kandi uture ibyo Musa yategetse abahumanuwe, maze bibabere icyemezo cy’uko wakize.» 45We ariko ngo amare kugenda, atangira gutangaza no gukwiza hose iyo nkuru, bituma Yezu atagishoboye kwinjira mu mugi ku mugaragaro, ahubwo yigumira ahantu hadatuwe; akaba ari ho abantu bamusanga baturutse impande zose.